PDF (238 KB - 3 orri.)\nVitoria-Gasteizko udalerrian (Araba) farmazia-bulego bat sortzeko M.ª Josefa García-Agúndez Pérez-Coca andreak aurkeztutako eskabidea ikusi da. Hauek dira oinarriak:\nLEHENENGOA.– Osasuneko sailburuaren 2015eko martxoaren 13ko Aginduaren bidez, Vitoria-Gasteizko farmazia-eremuan farmazia-bulego bat sortzea bidezkoa zela erabaki zen.\nBIGARRENA.– Osasuneko sailburuaren 2016ko maiatzaren 24ko Aginduaren bidez, Vitoria-Gasteizko farmazia-eskualdean farmazia-bulego bat sortzeko prozeduraren hasiera iragarri zen.\nHIRUGARRENA.– M.ª Josefa García-Agúndez Pérez-Coca andreak, farmazia-bulego horren titulartasuna eskuratzeko interesa zuenez gero, behar bezala eta epe barruan aurkeztu zuen horretarako eskabidea, eta, harekin batera, arloan aplikagarria den araudiak eskatzen duen dokumentazioa.\nLAUGARRENA.– Farmazia-bulego horren titulartasuna eskuratzeko Merezimenduak Balioesteko Batzordeko kideak izendatu eta egin beharreko legezko izapideak egin ondoren, 2016ko abenduaren 1ean batzorde horrek hartutako erabaki batez lehiakideen behin betiko zerrenda onartu zen, puntuazioaren hurrenkerari jarraituz; erabakia 2016ko abenduaren 26ko EHAAn argitaratu zen (244. zk.).\nErabaki horretako eranskinean, lehenengo postuan Maite Zárraga Suarez andrea ageri da (41,713 puntu), eta, bigarren postuan, berriz, M.ª Josefa García-Agúndez Pérez-Coca andrea (41,708 puntu).\nBOSGARRENA.– Zenbait lehiakidek errekurtsoa aurkeztu zuten erabaki horren aurka. M.ª Josefa García-Agúndez Pérez-Coca andreak aurkeztu zuen errekurtsoetako bat, 2017ko urtarrilaren 26an, eta, han, azaldu zuen ez dagoela ados Maite Zárraga andreari emandako puntuazioarekin.\nSEIGARRENA.– Farmaziako zuzendariak, argudioak ikusita, 2017ko apirilaren 5eko Ebazpena eman zuen, partez baiesten duena García-Agúndez andreak aurkeztutako gora jotzeko errekurtsoa. Hartara, prozedura hori administrazio-bidean amaitu ondoren, Maite Zárraga Suárez andreari dagokion behin betiko puntuazioa 41, 613 puntukoa da, hau da, M.ª Josefa García-Agúndez Pérez-Coca andrearena baino txikiagoa.\nZAZPIGARRENA.– 2017ko apirilaren 11n, Farmaziako zuzendariak ofizioa bidali zion María Josefa García-Agundez Pérez-Coca andreari. Ofizioan, adierazi zitzaion bera izan zela alegatutako merezimenduen balorazioan puntuaziorik handiena lortu zuena, eta, hortaz, 338/1995 Dekretuak, Farmaziak sortu, lekuz aldatu, itxi eta jardunean jartzeko prozedurak arautzen dituenak, 5. artikuluan xedatutakoarekin bat jokatu behar zuela. Ohartarazi zitzaion, halaber, deialdian parte hartzeari uko egiten ziola ulertuko zela, eskatutako agiriak dekretu horretan ezarritako epean aurkeztu ezean.\nZORTZIGARRENA.– 2017ko abuztuaren 8an, García-Agúndez andreak Gasteizko udalerrian farmazia-bulego bat sortzeko baimena eskatu zuen, 338/1995 Dekretuaren babesean, eta, horrekin batera, dekretu horren 5. artikuluan eskatzen den dokumentazioa aurkeztu zuen.\nAurkeztutako agirietan ikusten denez, farmazia-bulego berria helbide honetan dagoen lokalean jarri nahi da: Iruñea kalea 17, Vitoria-Gasteizko farmazia-eremuko 1.1.10 osasun-aldea.\nBEDERATZIGARRENA.– 2017ko abuztuaren 11n, Farmaziako zuzendariaren ofizio bidez, prozedura honetan interesdun izan daitezkeenei aukera eman zitzaien espedientean pertsonatzeko eta egoki iritzitako alegazioak aurkezteko. Hala egin zen urriaren 1eko 39/2015 Legearen 8. artikuluan ezarritakoari jarraituz (Administrazio Publikoen Administrazio Prozedura Erkidearen Legea). Fase honetan, ez zen inolako alegaziorik aurkeztu.\nHAMARGARRENA.– Azkenik, Farmazia-arloa antolatzeko buruak, 2017ko abuztuaren 31n, aldeko txostena egin zuen M.ª Josefa García-Agúndez Pérez-Coca andreak aurkeztutako dokumentazioari buruz.\nBIGARRENA.– Batetik, aurkeztu diren merezimenduak baloratuta, M.ª Josefa García-Agúndez Pérez-Coca andreak izan du puntuaziorik handiena; bestetik, farmaziak sortzeko ezarritako prozedurari dagokionez, 11/1994 Legearen 34. artikuluan ezarritako eta 338/1995 Dekretuan garatutako xedapenak bete dira; azkenik, dekretu horren 5. artikuluaren arabera, lehiakideak agiri guztiak eta eskatutako epean aurkeztu dituela egiaztatu da. Horrenbestez, bidezkoa da interesdunari farmazia-bulegoa jartzeko baimena ematea.\nDena dela, jardun ahal izateko baimena lortu beharko da, emandako baimenak indarra izango badu; hala ezartzen da 338/1995 Dekretuaren 6. artikuluko 4. paragrafoan.\nLEHENENGOA.– M.ª Josefa García-Agúndez Pérez-Coca andreari baimena ematea farmazia-bulegoa jar dezan Iruñea kaleko 17. zenbakian (Vitoria-Gasteiz - Araba), berak aurkeztutako agiriak aintzat hartuta.\nBIGARRENA.– M.ª Josefa García-Agúndez Pérez-Coca andreak, dena den, farmazia horretan jardun ahal izateko dagokion baimena lortu beharko du aurretiaz, honen bidez emandako baimenak indarra izango badu. Baimen hori eskatzeko, lau hilabeteko epea izango du –ebazpen hau EHAAn argitaratu eta hurrengo egunetik hasita–, eta 338/1995 Dekretuaren 7. artikuluan ezarritakoa bete beharko du.\nHIRUGARRENA.– Ebazpen honen berri eman behar zaie interesdunei, eta jakinarazi, era berean, honek ez diola amaiera ematen administrazio-bideari eta ebazpen honen aurka, egoki iritzitako bestelako errekurtsoez gain, gora jotzeko errekurtsoa aurkeztu ahal izango dutela zuzendaritza honetan edo Administrazio eta Finantzaketa Sanitarioaren sailburuordearen aurrean, hilabeteko epean, jakinarazpena jaso eta biharamunetik aurrera.\nVitoria-Gasteiz, 2017ko irailaren 4a.


Interneten euskerazko edukien alde egiteko eskatu dau Puntueusek - bizkaie.biz\nBizkaie! 2019-05-16 09:51 Euskerea berbagai\nInternet Egunaren harira, dei berezia zabaldu dabe.\nPuntueus Fundazinoak, .eus domeinua kudeatzen dauen erakundeak, euskerazko edukiak sortu zein konsumiduteko deia egin dau, bihar, barikua, egingo dan Interneten Eguna dala eta. Izan be, euskerearen erabilereari lotutako datu negatibo batzuk dagoz sarean. Esate baterako, Euskal Herriko webgune guztien % 16-k baino ez dabe euskerazko edukiren bat eskaintzen. Ia 27.000 webgune dira, edozelan be.\nDatu hori hobetzeko, eskaintzea ez eze, eskaria indartzeko beharra azpimarratu dau Puntueusek. Euskerazko eskaintza gehiagogaz handituko da euskerearen presentzia sarean, baina erabiltzaileen eskariak eragingo dau igoera hori.\nPuntueus domeinuetan bestelakoa da jokerea, .eus izendapena daben webguneen % 89-k daukiezalako euskerazko edukiak. Hortaz, interneten euskerearen arnasgune digitala da domeinu hori, Fundazinoaren arabera.\nErabiltzaileak motibau eta trebatu beharra azpimarratu dau Puntueusek, euskerazko edukien eskaintzeari eta eskariari bultzadea emoteko. Gure komunidade digitala indartu eta ingurune digitala euskeraz konsumidu eta sortzera bultzatu behar dogu.\nDatu negatiboetara bueltauta, Puntueusek ikus-entzunezkoak aitatu ditu. Alor horretan euskereak ez daukala lekurik ohartarazo dau, eta kontuan hartzeko datua da, ze 2018ko interneteko trafiko guztiaren erdia baino gehiago ikus-entzunezko edukia izan zan: % 57 bideoak eta % 8 bideojokoak.\nKontrara, sareko entziklopedia libre handienaren kasua positiboa da. Euskerazko Wikipediak 350.000 artikulu ditu gaur egun, munduko 29.a da. Euskerearen tamainuko hizkuntza batentzat datu bikaina da hori.


Howard Schulz - Wikipedia, entziklopedia askea.\nBrooklyn, 1953ko uztailaren 19a (67 urte)\nCanarsie High School (en)\nekintzailea, idazlea, finantzaria eta enpresaburua\nXerox (1975 - 1979)\nHammarplast (en) (1979 - 1981)\nStarbucks (1982 - 2018ko ekainaren 26a)\nHoward Schulz (Brooklyn, New York, 1953ko uztailaren 19a) estatubatuar enpresari bat da. Lehenago Starbucks-eko zuzendari nagusia izan zen. Gaur egun honen presidente exekutiboa da eta baita Seattle SuperSonics-eko jabea ere. Zuzendaritza Batzordeko kidea izan zen Square, Inc-an. 1998an, Schultz-ek Maveron sortu zuen, inbertsio talde bat, Dan Levitanekin. 2016an, Forbes aldizkariak Ameriketako Estatu Batuetako 232 pertsona aberatsenen artean kokatu zuen Schultz. 2016ko abenduaren 1ean, Schultz-ek bere dimisioa aurkeztu zuen Starbuckseko zuzendari nagusi gisa, 2017. urteko apirilean. Orduan Presidente exekutiboko kargua hartu zuen, Kevin Johnsonekin batera.\nHoward Schultz maila ekonomiko nahiko baxuko familia bateko anaia nagusia zen (hiru ziren). Horregatik bere gurasoek esfortzu ekonomiko handia egin behar izan zuten Howard unibertsitatera joan ahal izateko.\nCanarsie High Schoolean hasi zen ikasten, eta honen ondoren Northern Michigan University-an lizentziatu zen komunikazioetan. Ikasketak amaitu eta gutxira, Xerox enpresan hasi zen lanean ikasle moduan. Beranduago Hammarsplast enpresan sartu zen, eta honen presidenteorde bihurtu zen denborarekin.\nEnpresa honetan zegoela, Starbucks izeneko enpresa txiki batekin harremanetan jarri zen.\nEnpresa honek kafea saltzen zuen, baina hiru denda txiki baino ez zituen.\nSchultzek enpresa honen jabeak ezagutu nahi izan zituen eta harrituta geratu zen hauek bere artikuluarenganako zuten irrikagatik. Horregatik jabeetako bat konbentzitu zuen Starbucks-en zuzendari moduan kontratatzeko.\nLokaletan giro bikaina sortu zuen, eta bezeroen bigarren etxea bezalakoa izateko helburuarekin aldatu zituen dendak.\nBi enpresetan egin du lan bizitzan zehar, lehenegoa Hammarsplast, plastikozko konposatuak lantzen dituen enpresa bat, Suediako Perstorp enpresaren filial moduko bat. Howard enpresa honen presidenteorde bihurtzera heldu zen. Bigarrena, Starbucks.\n1982an Howard-ek Italiara egin zuen bidaia oso garrantzitsua izan zen negozio honetarako, Italian hartu zituen ideiak oso arrakastatsuak izan zirelako, eta Estatu Batuetako kafearekiko kultura aldatu zuelako, Italiakoa ezarriz.\nStarbucks denden diseinua, antolaketa edo giroa eta baita produktu batzuk, hala nola “expresso” famatua Italiako kafetegietatik kopiatu zuen, eta honek arrakasta itzela izan zuen.\nStarbucks munduko kafe enpresa handiena da, munduan zehar 24.000 lokal baino gehiago ditu 70 herrialdetan banatuta. 150.000 langile ditu. Munduko 660. pertsona diruduena da eta 2,8 mila milioi euroko fortuna du. 1982an, Schultz Sheri Kerschekin ezkondu zen eta bi seme-alaba izan dituzte: Jordan (1986an jaioa) eta Addison Schultz (1989an jaioa). Jordan Schultz, Huffington egunkariko kirol-idazlea da.\nJordan Breanna Hawesekin ezkondu zen 2011ko irailean.\n1996an, Howard eta Sheri Schultz-ek Schultz Family Foundazioa sortu zuten, gaur egun bi ekimen nazional onartzen dituena: Aurrera gaztedia. Honek, 16 eta 24 urte bitarteko gazteen enplegua sustatzen du (ikasten edo lan egiten ez daudenentzat). Aurrera beteranoak. Honen helburua 9/11-ko ondorengo militarren bizitza zibilerako trantsizioa erraztea da.\n1999. urtean, Schultzek "Lidergo Sari Nazionala" jaso zuen HIESari aurre egiteko heziketa trebetasunarengatik.\n2004an Manitoba-ko Unibertsitateko Nazioarteko Ekintzaileen Sari Nagusia jaso zuen bere arrakastarengatik eta Starbucks-ekin egindako lan zoragarriarengatik.\n2007an, FIRST Capitalism Responsible Award saria jaso zuen.ç\n2007ko martxoaren 29an, Schultz-ek negozioaren etika saria jaso zuen Mendoza College of Business-en, Notre Dame-ko Unibertsitatean.\n2017ko martxoaren 13an, Schultzek Arizona State University-an hitzaldi bat eman zuen eta Doctor Humane Letters ohorezko titulua aurkeztu zuen.\nSchultz Fortune aldizkariaren "2011 urteko enpresari" saria jaso zuen, ekonomian eta lan merkatuan izandako ekimen onengatik.\nMultimedia: Howard Schultz\nBNF: 16544722w (data)\nOpen Library: OL188037A\nOrriaren azken aldaketa: 22 otsaila 2019, 23:46.


Eivør Pálsdóttir - Wikipedia, entziklopedia askea.\nSyðrugøta (en) , 1983ko uztailaren 21a (38 urte)\nTróndur Bogason (en)\nabeslaria, musikagilea, egile abeslaria eta autorea\nEivør Pálsdóttir, izen artistikoa Eivør duena (Syðrugøta, Faroeak, 1983ko uztailaren 21a) abeslari faroearra da. Musika estilo ugari jorratzen ditu, rocka, jazza, folka, popa eta Europako musika klasikoa.\nFaroetako balada tradizionalak hartzen ditu oinarri eta kanta gehienak faroeraz abesten baditu ere, islandieraz, norvegieraz, danieraz eta suedieraz ere baditu banaka batzuk. Azken aldian ingelesez ere egin ditu batzuk.\nFaroe uharteetako Syðrugøta herrian jaio zen. 12 urte zituela Faroetako abesbatza batekin Italian abestu zuen. eta 13 urterekin Faroetako telebistan azaldu ondoren abesti lehiaketa bat irabazi zuen. 15 urte zituela Clickhaze rock taldean sartu zen.\n2000an bere bakarkako aurreneko diskoa atera zuen, bere izena zeramana. 17 urte baino ez zituen arren dagoeneko musikari profesionala bihurtu zen. 2001ean Clickhaze taldearekin Prix Føroyar musika taldeen lehiaketa irabazi zuen.\n2002an Reykjavikera (Islandia) joan zen musika klasikoa eta jazz musika ikastera eta Kristian Blak ekozilearen gomendioz Yggdrasil jazz taldean sartu zen. Urte berean Yggdrasil-ekin eta Clickhaze-rekin disko bana atera zuen. Clickhazek bira arrakastatsua egin zuen Europa iparraldeko herrialdeetan zehar; Faroeak, Suedia, Danimarka (Roskildeko jaialdia), Islandia eta Groenlandia.\nBakarkako bigarren diskoa Krákan izan zen eta Islandiako musika sarietan bi sari eskuratu zituen, abeslari onena eta kontzertu onenaren sariak hain zuzen ere. 2004an Urteko faroearra izendatua izan zen. Sari hau eskuratzen aurreneko pertsona izan zen.\nHurrengo urteetan estilo anitzetako disko ugari atera ditu eta oso famatua bihurtu da Europa iparraldeko herrialdeetan, Faroetan eta Islandian batez ere.\nEivør Pálsdóttir (SHD 50, Tutl Records, 2000)\nClickhaze EP (HJF 91, Tutl Records, 2002)\nYggdrasil (HJF 88, Tutl Records, 2002)\nTrøllabundin (The Danish Radio Big Band-ekin batera, 2005)\nMannabarn (R 60116-2, RecArt Music 2007, Human Child abestiaren faroerazko bertsioa)\nUndo your mind EP (Copenhagen Records, 2010)\nLarva (SHD 130, Tutl Records, 2010)\nRoom (SHD145, Tutl Records, 2012)\nThe Color of Dark (Ginman-ekin batera) (2014)\nBridges (SHD155, Tutl Records, 2015)\nSlør (SHD165, Tutl Records, 2015)\nAt The Heart of a Selkie (Peter Jensen eta The Danish Radio Big Band eta The Danish National Vocal Ensemble-rekin batera (SHD175, Tutl Records, 2016)\nSlør (AGs1701, Tutl Records, 2017)\n↑ a b Lejarriaga, Angel E.. (2017-04-11). «Voces de mujer: Eivør Pálsdóttir» Voces de mujer (Noiz kontsultatua: 2021-01-12).\n↑ a b «WebCite query result» www.webcitation.org (Noiz kontsultatua: 2021-01-12).\n↑ (Ingelesez) Media, Faroe. «Yggdrasil» Tutl.com (Noiz kontsultatua: 2021-01-12).[Betiko hautsitako esteka]\n↑ (Gaztelaniaz) «Biografía de Eivør Pálsdóttir» Last.fm (Noiz kontsultatua: 2021-01-12).\nMultimedia: Eivør Pálsdóttir\nISNI: 0000 0003 7191 0290\nOrriaren azken aldaketa: 20 otsaila 2021, 03:10.


MUSIKA INDUSTRIA ESZENA DIGITAL BERRIAN | MUSIKENE\nHome / Gradu ondokoak / MUSIKA INDUSTRIA ESZENA DIGITAL BERRIAN\nMUSIKA INDUSTRIA ESZENA DIGITAL BERRIAN\nSortzaileak, jabeak, merkatariak eta kontsumitzaileak\nMedio digitalean musikaren inguruan sortzen ari den balore-kate berria aztertu eta horren analisia egitea.\n1- Norena da musika?\nObra musikalen jabetza intelektualari eta egile eskubideei gerturatzea.\nAutore eskubideen historia laburra\nJabetza intelektualaren sistema tradizionalak: Copyright\nErregistro eta jabetza intelektualaren sistema berriak: Creative commons, e.a.\n2- Digitalizazioaren eragina musikaren merkatuan.\nSortzaile, jabe, merkatari eta kontsumitzaileen arteko harreman ekonomiko, legal eta sozial berriak aztertzea musikaren merkatuaren errealitatea hobeto ezagutzeko, geroz eta globalagoa baita, eta ekonomian eta lan esparruan potentzial ukaezinekoa.\n3- Musika lanbide berriak musika esparruan.\nEdukiak digitalizatzeak, komunikazio sare globalak eta gizartearen ikus entzunezkoen kontsumo ohitura berriek errotik aldatu dute joan den mendean zehar ezagutu dugun musika merkatua. Eduki kulturalak ekoiztu, banatu eta kontsumitzeko ohituretan gertatu diren aldaketa horiek ofizio, lanbide eta jarduera berriak sortzen dituzte musikaren inguruan, eskari berriei erantzuten saiatuz. Lan jarduera berri hauetan gehien eskatzen diren profil profesionalak aztertuko ditugu.\n4- Musika industriak eremu digital berrian\nEremu digital berrian musika edukien sorkuntzan, promozioan eta banaketan lan egiten duten enpresen jardueraren analisia egitea. Musika editorialak, disko etxeak, gehitzaile digitalak, banatzaileak eta ekoizpen enpresak zer diren eta zer egiten duten ikasiko dugu,\n5- Eskubideen kudeaketa kolektiborako erakundeak, eszenatoki digital berrian XIX. mende amaieratik Europako herrialde batzuetan, eta XX. mendean zehar ia herrialde garatu guztietan, legeak onartutako egile eskubide ezberdinen kudeaketa ekonomikoa kudeaketa kolektiborako erakundeen bitartez egiten da, egile, interprete eta ekoizleak ordezkatuz. Eremu digital berrian erakunde horiek betetzen duten papera aztertuko dugu.\nSaioa Data Eguna Ordutegia Orduak\n1 30-09-2022 Ostirala 16:00-19:00 3\n2 1-10-2022 Larunbata 10:00-14:00 4\n3 14-10-2022 Ostirala 16:00-19:00 3\n4 15-10-2022 Larunbata 10:00-14:00 4\n5 28-10-2022 Ostirala 16:00-19:00 3\n6 29-10-2022 Larunbata 10:00-14:00 4\n6 egun 21\n– Eskola orduak 21\n– Norberak egin beharreko orduak 9\n– Eskola kolektiboak gutxienez 4 ikaslerekin eta gehienez 10ekin.


Bilboko Lehen Auzialdiko 13 zenbakiko Epaitegia.\nJudizioa: 607/2015 hitzezko judizioa.\nDemandatzailea: Bilboko Madariaga etorbideko 7.eko jabekideen erkidegoa.\nAbokatua: Sergio Martín García.\nProkuradorea. Marta Arruza Doueil.\nDemandatua: Isidoro Gomez Sanchez eta Narcisa Alonso Tejoren oinordekoak.\nJudizio horretan, epaia eman da 2016-05-17an. Hona hemen epaitza:\nOsorik baiesten dut Bilboko Madariaga etorbideko 7.eko jabekideen erkidegoak jarritako demanda, Isidoro Gomez Sanchez eta Narcisa Alonso Tejoren oinordekoen aurkakoa. Hortaz, demandatua kondenatzen dut auzi-jartzaileari honako hauek ordaintzera: 6814,67 euro eta legezko interesak, demanda jarri zenetik aurrera sortutakoak. Prozesuko kostuak ere demandatuari ezartzen dizkiot.\nAurkaratzeko modua: Bizkaiko Probintzia Auzitegiari zuzendutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458.2. artikulua). Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen Gordailuan eta Zainpean jartzeko Kontuan (4751 0000 00 0607 15). Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Errekurtsoa aurkeztean egiaztatu beharko da kontsignazioa (BJLOko 15. x.g.). Gainera, kondenatuak apelazio-errekurtsoa aurkezteko, egiaztatu beharko du kondena-epaiaren zenbateko likidoa ordainduta edo zainpean jarrita duela, betiere Prozesu Legearen 449.4 artikuluarekin bat etorriz. Kontsignazio hori elkarren bermerako abalaren bidez egin ahal izango da, PZLko 449. artikuluaren 5. zenbakian ezarritako eran.\nIsidoro Gómez Sánchez demandatuaren egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera (PZLb).\nBilbao (Bizkaia), 2016ko maiatzaren 19a.


Herriz Herri - Senpere (L) | 2020eko Uztailaren 29a\nKantuak dion bezala “Lelo lelo,betiko lelo”, oraingoan eregauzak betiko errepikarekinerabakitzen dira, hemen hirugarrenaldikotz. Epaileak, Txistoraskatzea baldintzapean onartuorduko, ministerio publikoakdei egin du libertatea errefusatuz.Noiz arte iraunen du euskalpresoen kontra madarikatzekoerrabia horrek. 31 urte kartzelanez ote da aski, hala beharote dute gelditu beren bizi guzirakokondenaren betetzen,heriotzeakaskatu arte?Galderak hortan utziko ditugu,alabainan gure herriko bi sartzetakobiribilgunetan bildu dirasustengatzaileak, andana pollitean.Hauetan denetarik aurkituda, belaunaldi guziak presentezirelakoan, hunek erakusten dugizarte guzia inplikatua dela.Olako bost kantoinetako bidegurutzean,Bake Artisauen mintzaldiakentzun dira, Anaiz Funosas,Michel Berhocoirigoineta Jean-René Etchegarayekin.Gure herriko auzapez berria,Idiart Dominique horzagon, hunekin anitzhautetsi ere, oraikoeketa ohikoek berensustengua ekarrinahi izan dute.Orain zer? Zeru goibelhunek utzikoote ditu eguzki izpibatzuk, denen esperantzaargitzera, ezda etsitu behar.\nIzenemaitearen epea agorrilaren2an finkatua da, ikasturte berriaezin baita huts egin. Xehetasunguziak aurki daitezke www.communaute-pays-basque.frwebgunean, baita telefonoz 05-59-44-77-77 edo emailez: transportscolaires@communautepaysbasque.fr.\nPena handiarekin jakin duguJean Bergara “Txistu”-ren heriotzea95 urterekin, adin ederrarekinjoan da Simone bereemaztearen ganat. Hunekin luzazatxiki dute Herburun (Cherchebruit)Txistu ostatua. Lanhuntarik kanpo txistu jotzaile etaeleketari paregabekoa izan da,Euskal kulturak zerbitzari handibat galdu du. Sarako elizan, jendaldepollitaren artean, iragandira ehorzketak, herri hunekinzauzkan betidanik lotura azkarrenak.Gure aldetik dolumin beroenakMarie-Hélène eta Joset alabaeta semeari, baita hauen familiaeta ahaidego guziari.


Guri buruz | Kunshan Gubang Protective Equipment Technology Co., Ltd.\nSortu zenetik, Yirentang-ek zainketa eta osasun maitagarriaren kausarekin konprometitu da "bertutea eta adeitasuna gogoan edukitzea, gorputza lantzea eta onginahia praktikatzea" negozio printzipioen arabera. Yirentang-ek ekoitzitako KN95 maskarak GB2626-2006, GB2626-2019 eta EBko EN149:2001 + A1:2009ko proba guztiak gainditu ditu. CE ziurtagiria prozesatzen ari da eta SGS eta ISO-9001-2015-ek ziurtatu dute. Chu Jiuyi jaunak, Yirentang-en sortzaileak, "jendearen bizitza salbatzeko hutsunerik eta maskararik gabeko osasuna" printzipioari atxikitzen dio. Maskararen ekoizpenaren higiene eta segurtasunerako, "gai hutsaletan ez asmatzeko, material txikiagoetan etekinik ez ateratzeko" negozio-filosofiak "Yirentang" pertsona guztiek produktuekiko begirunea izatea eskatzen du, bizitzan haurrentzako jolasik ez izatea, garrantzia ematea. lehengaietara, eta ekoizpen-lotura bakoitza findu produktuen perfekzioa bermatzeko.\nMilaka urtez hedatu den "morala eta onginahia defendatzeko" Txinako medikuntza tradizionalaren sentimenduari atxikita, Yirentang-ek bere sorreratik "bertutea eta onginahia gogoan edukitzea eta gorputzaren onginahia lantzea" duen autodiziplina kontzientziari atxikitzen ari da. , eta kontzientziaz bete eta perfekzioa lortzeko ahaleginak egin ditu industrian kontzientziarekin maskarak sanitarioak sortzeko eta nazioarteko osasun estandarrei jarraiki. Bere produktuak kalitate handiko materialengatik, xehetasun bikainengatik eta lan bikainagatik dira ezagunak. Produktuak medikoak ez diren produktuak badira ere, Yiren Tang-ek oraindik ere "ez gozatu gauza gutxiagorekin, ez izan astun eta alferra" kontzeptuari atxikitzen dio eta langile guztiei bizitza eta osasunarekiko begirunea izatea eskatzen die, arreta jarri. produktuen kalitatea, eta gainbegiratzea eta gainbegiratzea pertsonalki produkzioa ziurtatzeko Produktua perfektua eta perfektua da, zaharrak eta gazteak engainatu ez daitezen eta kontzientzia garbi izan dezaten.\nLandu bihotza eta bertutea\nYirentang izena bizitzaren eta osasunaren errespetuan jasota dago. Yi-k esanahi zehatz bat du, bizitzaren eta osasunaren zaindari bihur gaitezen, gizarte-nahasmenduetatik aske, eta osasun-sinesmenari etengabe atxikitzeko; onginahia adimen atsegina da, medikuek edo osasun produktuen fabrikatzaileek izan behar duten estandar morala. Jendea hartzen du garrantzitsuena, onginahia arintzen du eta jatorrizko asmoari eusten dio. Hau ez da soilik misio historikoaren zentzua duen seinale bat, baizik eta fundatzaileari, Chu Jiuyi jaunari eta bere ondorengoei zuzendutako familiaren instrukzioa ere. Egia bilatzeko eta gehiegikeriarik ez egiteko izpiritua jarraituko du. Produktuen kalitatea bermatzeko, Yirentang maskarak gaur egun kalitate estandar goreneko lehengaiez eginak dira. Produkzio-lotura guztiak hautsik gabeko tailerrean osatzen dira. Hiru proba-prozesu, hots, lehengaien probak, produktu erdi amaituak eta produktu bukatuak probak, maskarak edozein loturatan baldintzak betetzen dituela ziurtatzeko formulatzen dira.\nGuztia, betiko pentsamendu moral bikainetan oinarrituta, Yirentang-ek berrikuntzak egiten eta kalitate handiagoko eta maskara produktu osasuntsuak etengabe aztertzen aritu da, moda osasuntsuaren joera liderra eta bizimodu osasuntsu eta erosoa sortzen ahaleginduz. Garatu berri den yrt2.0 seriean, maskaren barruko geruzaren larruazaleko afinitatea eta airearen iragazkortasuna indartzen dira. Babes-errendimendua hobetzen duen bitartean, erabiltzailea erosoago bihurtzen du, hau da, muskulu sentikorrentzako egokia dena, eta produktu sanitarioak bide osasuntsu eta erosorantz mugitzen ditu, erabiltzailearen behar guztiak eta benetako gozamen-sentsazioa kontuan hartuta. Ikerketa eta garapenaren hasierako fasean, maskaren errendimendua eta esperientzia hobetzeko, adin ezberdinetako pertsonak bereziki hautatu ziren maskara produktuen hasierako proban parte hartzeko, eta 30 datu baino gehiago aztertu ziren zorrozki hobetzeko. produktuen estandarrak.\nOsotasuna eta erantzukizuna\n2020aren hasieran, koroaren epidemia berriaren eragina dela eta, osasun-produktuen industria nahasian zegoen eta maskara produktuak izan ziren kalteak jasan zituzten lehenak. Presioaren aurrean, Yirentang-ek "prezioa ez igotzeko eta estandarra ez jaisteko" printzipioari eutsi zion beti. "Prezioa ez igotzeko eta estandarra ez jaisteko" ardurarekin, Yirentang-ek negozioak zintzo tratatzen ditu eta erabiltzaileak berdin tratatzen ditu, herritarrei osasun-maskara seguruak eta seguruak eskaintzeko zailtasunak gainditzeko. Ospea beti izan da Yirentang-en oinarria gizartean eta industria nagusietan. Agindu duguna egin behar da eta egin nahi duguna ondo egin behar da. Horrela bakarrik lortu ahal izango ditugu publikoaren laudorio eta fabore zabalak. Fede ona negozioaren oinarria da. "Yirentang"-ek agintzen du produktuen marka hau erosten baduzu, lekuko egiaztapena eta proba gainditzen ez baduzu, itzulketa osoa jasoko duzula.\nYirentang-ek aktiboki parte hartzen du ongizate publikoko enpresetan, irudi sozial ona ezartzen du, publikoak oso ezaguna da eta industrian osasun produktuen marka fidagarria bihurtu da. Barruan, Yirentang-en espiritua erabili beharko genuke langileak etika mediku ona, artisautza kontzientzia eta zerbitzu espiritua ezar ditzaten, ilusioa, ekimena eta sormena sustatzeko eta gizarte-erantzukizunaren zentzua hobetzeko.\nYirentang Kunshan Gubang babes-produktuen KN95 maskara markaren menpe dago Technology Co., Ltd. enpresa Kunshan Zhengyuan Chuanghui Teknologia Industrial Parkean dago, eta guztira 9878 metro koadroko azalera hartzen du, eta horietatik ia 2000 metro koadro erabiltzen dira ekoizpenerako. KN95 maskarak, eguneko 500.000 piezarekin. Orain 100 langile baino gehiago daude. Urtutako oihalak etxeko marka ospetsua hartzen du (Jiangsu jinmeida New Material Co., Ltd.), eta produktuak ekoiztu dira. 20 herrialde baino gehiagotara esportatu da, hala nola Estatu Batuetara, Brasilera, Australiara, Kanadara, Indiara, Japonia, Hego Korea, Thailandia, Vietnam eta Malaysia, guztira ia 10 milioiko salmentarekin.\nYirentang - egin arnasa osasuntsuagoa!


penitentzia / penitentziaria\npenitentziagile (orobat penitentzigile; Hiztegi Batuan penitenziagile agertzen da) 1 izond/iz penitentzia egiten duena. ik penitente.\nSaindu penitentzigile zenbaiten azotezko zigortzeak zer zorion dauka? Piarres Aintziart «Azken apeza» - 58. orr.\nGutunak erakusten du zer ziren jatorrian anai-arreba penitentziagileen elkarteak. Askoren artean «Asisko Frantzizko, Asisko Klara» - 95. orr.\nPenitentziagileak aitorlea aukeratzen du, gero bere penitentziagile bihurtuko dena, eta bakoitzak hogeita hemeretzi zigorkada jasoko ditu elkarrengandik, nahigabez beterik aitortza formula errezatzen duen bitartean. Juan Martin Elexpuru «Delituez eta zigorrez» - Cesare Beccaria - 116. orr.\nNeure buruari errua egotziz bizitzan gaizki ateratako gauza ororengatik, neure arima gaixo pitzatua zigortuz Erdi Aroko penitentziagileren batek bezala. Oskar Arana «Brooklyngo erokeriak» - Paul Auster - 72. orr.\nGoizeko 09:00etarako Orotz-Beteluko eta Nagoreko lehenengo penitentziagileak ailegatu ziren Auritzera. Edurne Elizondo «Itoiz, porlanezko gezurra» - 138. orr.\nPenitentziako Hirugarren Ordena, Frantziskoren predikazioak sekularren artean eragindako berrikuntzatik sortu zen, urte haietako beste zenbait mugimendu penitentziagileren antzera. Askoren artean «Asisko Frantzizko, Asisko Klara» - 972. orr.


Atlantidara biajia - Librería papelería El Arruí\nGaur egun bidaia asko egiten da, oso denbora laburrean oso distantzia luzeak korritzen dira. Gugandik, gure inguru hurbiletik ihesi joan ohi gara askotan bidaian. Jokin Muñozen biajia, berriz, ez da bidaia. Etxauritik Castejonera doa; oinez, bai; bidea aitzakia du, ordea, hainbat iritzi, hainbat purrustada plazaratzeko.\nPurrustada itxurako iritzi horietan, autorearen kezkak sumatzen dira; paisaia, paisanajea, euskaltasuna, nafartasuna, historia..., ikusten duena eta aurkeztu nahi zaigunaren arteko koxka..., dena dago liburu honetan biajian doanaren begiratu hurbiletik begiratuta.\nMetroz metro eta gizakiz gizaki egiten du bidea Muñozek. Oinez ibiltzearen abantailak dira horiek. Bidean topatzen duen guztia solaskide zaio. Horri esker, biajia elkarrizketa ere bada, hein handi batean. Elkarrizketa-puskarik mamitsuenak, hala ere, Jokinek -edo biajantiak- bere buruarekin dituenak dira.\nBiajiak, bidaiak ez bezala, ez du idealizaziorako aukerarik ematen; bai, ordea, ironiarako, sarkasmorako, ziri zakarrerako.


Irekia Eusko Jaurlaritza - Gobierno Vasco :: Eusko Jaurlaritzak naturgune babestuetako mendi-lasterketetarako jardunbide egokien gida prestatzen lagundu dio Europarc Federazioari\nEusko Jaurlaritzak naturgune babestuetako…\nCartel relacionado con las actividades de carreras de Montaña Iturria: Irekia\nLasterketa bakoitzean batez beste 500 kirolarik hartzen dute parte\nUrtean 700.000 pertsona inguruk egiten dute lasterka penintsula osoko naturgune berezietan barrena\nKalkuluen arabera, Planetako eremu babestuek 8.000 milioi bisitari izaten dituzte urtean\nMendi-lasterketei buruzko azalpenak, ingurumen-arloko jardunbide egokiak, autonomietako egoera, antolatzaileen eginkizuna, inpaktuen identifikazioa eta horiek leheneratzea, gune babestuaren administrazioak betetzen duen papera eta hainbat adibide jaso dira 80 orrialdetan\nVG 16 11 25\nEusko Jaurlaritzako Ingurumen eta Lurralde Politikako Sailak naturgune babestuetako mendi-lasterketetarako jardunbide egokien gida prestatzen lagundu dio Europarc Federazioari. Lan horretan batez ere parte hartu dute Eusko Jaurlaritzako Ioseba Ruiz de Loizagak, Kataluniako Generalitateko Nuria Sendrósek eta Gipuzkoako Foru Aldundiko Mikel Zabalak, Europarc-en Bulego Teknikoko Javier Gómez-Limónek eta Carlota Martínez Alandik koordinatuta. Euskadin 87 proba egin ziren iaz eremu babestuetan, eta batez beste 479 pertsonak hartu zuten parte. Nafarroako Erkidegoan 20 proba egin ziren, horietatik 2 eremu babestuetan, eta batez beste 616 kirolarik hartu zuten parte.\nGaur egun 1.900 mendi-lasterketa inguru egiten dira Estatuan, modalitate guztietan: linealak, Trail, Ultra trail, eta Km bertikala. Horietako asko gune babestuetatik pasatzen dira. Tenerifeko Kabildoan 2014an 60 kirol-proba inguru egin ziren Tenerife irlako eremu babestuetan, horietatik 43 mendi-lasterketak izan ziren, esate baterako Tenerife Blue Trail, Teideko Parke Nazionalaren zati handi bat zeharkatzen duena eta 2.000 partaide inguru izan zituena. Guadarrama Mendilerroko Parke Nazionalean bakarrik 40 probatik gora egin ziren 2014an.\nLasterketa horietako bakoitzean batez beste 500 kirolarik hartzen dute parte, eta kalkulatzen da urtean 700.000 pertsona inguruk egiten dutela lasterka naturgune berezietan barrena. Fenomeno honen garrantziaren datu batzuk baino ez dira. Mendiko Kiroletako eta Eskaladako Federazioak (FEDME) proba horien % 23 kontrolatzen ditu, kasu batzuetan federazio autonomikoen bitartez. Horrek esan nahi du % 77 udalek, elkarteek, enpresek eta abarrek antolatzen dituztela, hau da, kirol-egituretan ez dauden baina halako probak antolatzeko interesa duten erakundeek.\nGaur egun bat datoz naturguneak kudeatzen dituzten administrazioak eta federazioak: arautu egin behar dira, batetik, kirol-jarduera honek eragiten dituen onurak mantentzeko eta, bestetik, proba horiek hartzen dituzten inguruneak kontserbatzeko, horixe izanik berez naturgune babestu izatearen helburu nagusia.\nEuroparc Federazioa fenomeno honek bazkideen artean, naturgune horiek kudeatzeaz arduratzen direnen artean, sortutako ezinegonaz jabetu zen. FEDMEk antolatutako CIMA-2015 Nazioarteko Mendi Biltzarrean sortu zen eremu babestuetan egiten diren mendi-lasterketei buruzko lantalde bat eratzeko ideia, biltzarreko ondorioetan jasotako Mendizaletasunaren XXI. mendeko erronkei erantzuna emanez.\nEUROPARC-en Batzarrak proposatu zuen 2015eko ekaineko bileran arazo hori aztertzeko lantaldea eratzea. Lantaldeak Bartzelonako Diputazioaren eta Eusko Jaurlaritzaren diru-laguntza jasotzen du, eta FEDMEren laguntza du.\nLantalde honen helburuak dira naturgune babestuetan gaur egun egiten diren mendi-lasterketen dimentsioak aztertzea; abian dauden eta lasterketa horiek ekonomian eta ingurumenean izan ditzaketen eraginen arauketarekin, jarraipenarekin eta ebaluazioarekin erlazionaturik dauden ekimenak identifikatzea; eta ingurumeneko jardunbide egokien gida bat prestatzea naturguneetako mendi-lasterketetarako.\nMendiko Kiroletako eta Eskaladako Federazioak honela definitzen ditu mendi-lasterketak: kirol-espezialitate bat dira, mendi txiki, ertain eta handietan barrena egiten dira, udan nahiz neguan, eta bidea oinez egiten da ahalik eta denborarik laburrenean eta natura erabat errespetatuz.\nNahiz eta mendietan barneratu ziren eta mendietan barrena bidexka eta bidezidorretatik ibili ziren lehenengo pertsonak esploratzaileak eta zientzialariak izan ziren, eremu horietako kirol-jarduerak –gaur egun mendizaletasuna deitzen da– sendotzen joan dira, eta erronka fisiko berriak gainditzeko eta landako biztanleriarengana hurbilduz tokian tokiko historia eta kultura ezagutzeko grina duen hainbat jende erakartzen joan dira pixkana.\nMendizaletasuna aspalditik lotu izan da barrendegi horien kontserbazioarekin, eta mendi batzuk naturgune babestu deklaratzeko egin duen lana ere larregi da ezaguna. Hala ere, naturgune jakin batzuek babes berezia dute, hain zuzen ere, naturan ongien kontserbatutako eremuak, eremurik adierazgarrienak, hartzen dituztelako bere baitan, eta paisaia, ekosistema eta espezie zaurgarriak eta ingurumenaren aldetik balio handikoak daudelako bertan. Horietan egiten den edozein jarduerak, kirol-lasterketak barne direla, horien kontserbazioa ziurtatu behar dute. Inpaktuei aurrea hartzea edo inpaktuak arintzea funtsezkoa da eremu babestu horien kontserbaziorako.\nNaturgune babestu bakoitzaren kategoriak kontserbazio-helburu jakin batzuk ditu, bai eta horiek lortzeko araudi bat eta neurri batzuk ere. Parke nazionalen kasuan, esate baterako, mendi-lasterketak ezohikoak izango lirateke, ez baitaude berariaz araututa Sarearen Plan Gidarian. Egoera horretan gakoak antolamendua eta arauketa dira. Eta horixe da, hain zuzen ere, gidaren planteamendua: ez da mendi-lasterketak egitea debekatzea, baizik eta lasterketa inguruaren ondare-balioak kontserbatzearekin bateragarri egitea, eta horretarako kontrol-irizpide objektibo batzuk ezarriko dira eta hainbat baldintza jarriko dira, beharrezkoa izanez gero murriztaileak izango liratekeenak, ezaugarri horietako ekitaldi bat baimentzeko orduan.\nNaturgune babestuek dibertsitate biologikoa mantentzen dute, kultura tradizionalak dituzten giza komunitateak hartzen dituzte, kalitatezko paisaiak babesten dituzte eta ura eta lurzoru emankorra sortzen duten eremuak kontserbatzen dituzte, eta, gainera, animalia eta landare espezie askoren babesleku dira eta, gizartearen ikuspegitik, osasuna, espiritua eta bizi-kalitatea aberasteko eta gorputzak eta buruak atseden hartzeko lekuak ere badira. Aisiarako, jolaserako, kulturarako eta kirola egiteko eremuak dira, guztiak ere eremu babestuek gizarteari ematen dizkioten zerbitzuetan sartuta daudenak.\nAzken hamarkadotan nabarmen egin du gora era guztietako jarduerak egitera eremu babestuetara joaten den pertsona-kopuruak (azken kalkuluen arabera, Planetako eremu babestuek 8.000 milioi bisita izaten dituzte urtean), eta kirol-jarduerek gero eta presentzia handiagoa dute.


Arrasate pasealekua zabalik urriko lehen asterako — Arrasateko Udala\nArrasate pasealekua zabalik urriko lehen asterako\nMaria Ubarretxena alkateak hartutako erabakiaren ondorioz. Munar aldera ematen duen zubiaren zatiak erakutsi duen arrisku egoera kontutan izanik, Arrasate Pasealekua urrian zehar noranzko batean egongo da zabalik.\nArrasateko Udalak hartutako konpromisoa bete du eta irailak 1etik Zalduspeko zubia zabalik dago egin beharreko lanak amaitu ondoren.\nGaur Arrasate Pasealekuan Maria Ubarretxena, Arrasateko alkateak egindako adierazpenak argitu dute Arrasate Pasealekua urriko lehen asterako ibilgailuentzat noranzko batean zabalik geratuko dela.\nUbarretxena alkateak azaldu du “EAJ–PNVren hauteskundetarako programan adierazi genuen bezala gure konpromisoetako bat Arrasate Pasealekua lehen bai lehen zabaltzea zela esan genuen eta gure hitza bete nahi dugu“, Ubarretxenak gehitu du “beraz, noranzko batean bada ere, betiere Munar aldera jotzen duen zubian hasitako lanak agerian utzi duten arrisku egoerak ekidin nahian, Arrasate Pasealekua ibilgailuentzat noranzko batean zabalduko da”.\nArrasate Pasealekuko berrantolatzea\nArrasate Pasealekua berrantolatze prozesuan, Foruen eta Udala plazen arteko zatian, GI-2620 foru errepidea Arrasateko Udalaren esku uztearen ondorio bat da. Titulartasun aldaketa horren ondorioz Takolo eta Goiruko biribilguneen artean egokitzeko proiektua idatzi zen. Orain obretan dagoen zati hau proiektu haren F zatia da.\nProiektua “Asmatu, S.L.P.” ingeniaritza etxeak idatzi zuen, eta bertan F zatiarentzat aurreikusten zen kostua 1.577.462,99 eurotara heltzen zen. Enpresa hori da orain Obra Zuzendaritza lanen ardura duena.\nEraikitze lanak “Construcciones Amenabar, S.A.” etxeari 1.134.995,90 eurotan esleitu zizkion Udalak, eta hauek 2015eko Otsailaren 23an hasi ziren. Orain arte lanak ondo garatu ahal izan dira eta aurreikusitako erritmoa jarraitu dute.\nZubiaren inguruko lanak hasterakoan, bi zatitan eraikita dagoela ikusirik, Munar aldera ematen duen zatiak arrisku-iturri izan daitekeela agerian geratu da. Hori horrela, zubiaren zati hori eraitsi eta ordezkatzea ezinbesteko suertatu da. Lan berri hauek proiektu osagarri batean bildu dira, non, alde batetik aurrekontu gehigarria 106.044,69 eurora heltzen dela jasotzen den, eta bestetik obren epea Urriaren bukaera arte eramatea ekarriko du.\nZalduspe-Osinaga oinezko pasabide zabalik\nUdalak uztailean adierazi zuen bezala Zalduspeko pasabideko obra era egoki eta azkarrean amaitzea zen hartutako konpromisoa. Obrak amaitzeko geratzen ziren lanak amaitu ondoren, zubiaren segurtasuna bermatze aldera, pasabidea zabalik dago irailaren 1etik.\nAzken lanak, pintura, ur hodien frogak, zoladura hormigonatzea, barandatuak ipini eta azken karga froga egitea izan dira.


Wikiloc | Gares / Arnotegi / Eunate / Obanos / Gares Ibilbidea Puente la Reina, Navarra (España)- GPS track\nMendi Ibilaldiak (Mendi Ibilaldiak Ibilbide onenak Espainia tik → Nafarroa → Puente la Reina )\nGares / Arnotegi / Eunate / Obanos / Gares\nPuente la Reina /Argurutz/Arnotegi/Eunate/Pte. la Reina (Mendi Ibilaldiak)\nDesafioBTT ValdizarbeXtrem VXTREM35 Provisional (Mendiko Txirrindua)\nIkusita 257 aldiz, jaitsita 8 aldiz\nGaurko ibilbidean, Gares herriraino hurbildu gara.\nHandik, Arnotegi mendi kaskora joan (baseliza dago bertan, sekulako behatokia dena) eta ibilbide balizatutik (marka txuri-berdeak) Eunateraino iritsi gara.\nDone Jakue bideko markak probestuz, Eunatetik Obanos herrira eta, ibilbide zirkularra amaitzeko, Gares herrira itzuli gara.\nGares (gaztelaniaz Puente la Reina) Nafarroa Garaiko erdialdeko udalerri bat da. 2012ko urtarrilaren 1eko erroldan, 2835 biztanle ditu. Izarbeibarrean kokaturik, 39.7 km2ko azalera du, eta batez beste 344 metroko garaiera, nahiz eta Ekoien izeneko gailurra 923 metrora ere iritsi. Robo ibaia Argara isurtzen da Garesen. Herriak Mañeru, Artazu eta Girgilao ditu muga mendebaldean, Mendigorria hegoaldean, Obanos eta Legarda ekialdean eta Belaskoain, Arraiza eta Erreniega mendia iparraldean.\nIparraldetik hegoaldera, luzera handiko udalerria izanik, klima aldatu egiten da udalerriaren gunea zein den. Horrela, hegoaldean, mediterraneo klima kontinentala nagusitzen da, eta iparraldean klima mediterraneo-azpimediterraneoa dago. Batez besteko tenperatura 10 gradukoa da iparraldean eta 13 gradukoa hegoaldean. Prezipitazioak ere nahiko aldakorrak dira 500mm batez beste hegoaldean (urteroko egun euritsuak 75 dira), eta 1000mm iparraldean (urteroko egun euritsuak 100 dira). Udalerriko gunerik menditsuenetan 1000mm baino gehiago jausten dira urtero.\nEunate izena ez da ematen duen bezain begi bistakoa. Lehen begiratuan, badirudi ehun eta ate hizkiez osatua dela. Eskualde horretan, Izarbeibarrean, XIX. mende arte euskaraz hitz egin zen, eta arkuen kopurua litzateke hipotesi horren oinarria. Hala ere, dokumentuetan begiratuta, Eunate izena oso berria da: Onat da formarik zaharrena, eta orobat Onat, Onate, Unat, Unate izenak ere zaharrak dira. Tokiko euskaran ere, ez zioten Eunate esaten. Beraz, gaur egun baztertuta dago ehun ate etimologia.\nEunate = Ehun ate etimologia asmatu hori justifikatzeko, arrazoibide hau asmatu zen: tenplu oktogonala 33 arkuz osatutako arkuteriak inguratzen duenez, elizari hiru itzuli eman eta gero bertara sartzean, 33 33 33 1=100 ate edo arku igarotzen direla.\nHerria Nafarroa erdialdean kokatzen da, Iruñeko merindadearen hegoaldeko muturrean eta Izarbeibarrean.


#richiehavensen7 – Morau-enea\nNor 0te da gitarra danborra balitz bezala astintzen duen beltz puska hori? Galdetu zuen bat baino gehiagok Woodstockeko jaialdiaren filma ikusi zuenean. Bada, Richie Havens zen:\nOrduez geroztik, hasierako disko miresgarri pare bat (“Mixed Bag”,”Something Else Again”) eta zuzeneko mordo bat. Kantari gutxi egongo da hainbeste zuzeneko disko grabatu dutenak.\nBaina, batez ere, kantugile baino bertsiogile hobea izatearen ospea, batetik bestera gatz handirik gabe egindako diskoak (ekoizpen aldrebesak, moden araberako moldaketa zozoak) eta aurrera egin ezin duen artistaren sindromea. Eta azken urtetako berreskurapena, batik bat Tarantinoren Django Unchained filman egindako remixaren ondoren.\nHauxe da azken astean haren kanturik ezagunenetako batzuekin osatutako kantu-zerrenda. Nostalgia ariketa ona izan da…\nCategoriesMusika UncategorizedTags,folk kantu-zerrenda kantuak songwriter\nPrevious PostPrev Article Poteatzaile baten galderak “vinoteca” baten aurrean\nNext PostNext Article Uste baino ardo gehiago edan genuen atzo


"Historias a Bocados" Tolosako Urkizu auzoan barrena, apirilaren 5ean | EITB telebista\n"Historias a Bocados", Tolosako Urkizu auzoan barrena\nJoseba Arguiñano Xabier Goikoetxea, Arantxa Sorrondegi eta Alberto Luengorekin bilduko da.\nJoseba Arguiñano Urkizun bizi den Arantxa Sorrondegirekin hizketan "Historias a Bocados" saioan\n"Hiistorias a Bocados" saioaren webgunea\nIkusi aurreko atalak\nIgande honetan, "Historias a Bocados" saioan, Joseba Arguiñanok Tolosako Urkizu auzoa bisitatuko du, eta, bertatik paseatzen ari dela, Xabier Goikoetxea, Arantxa Sorrondegi eta Alberto Luengorekin elkartuko da.\nHala, hasteko, amaren familia baserrian emaztearekin eta bi seme-alaba nerabeekin bizi den Xabier Goikoetxearekin (48 urte) bilduko da. Xabierrek auzoko bazterrak erakutsiko dizkio Josebari.\nArantxa Sorrondegi duela 46 urte jaio zen Lasarten, eta ezkondu zenean bere senarraren familia baserrira joan zen bizitzera, Urkizura. Baserriak 500 urtetik gora ditu eta bere senarraren familiari estu lotutako historia. Baserriko lan guztietan bete-betean sartuta dabil Arantxa, eta, horrezaz gain, haragia saltzeko hazten duen Limousine behiak ere baditu.\nAlberto Luengo 49 urteko tolosarra da, zoologian espezializatutako biologoa, eta Tolosako fauna izeneko gida-liburuaren egilea da. Liburu horretan, udalerri horretako eta landa-eremuko auzo guztietako fauna aberastasun guztia jasotzen da, Urkizu barne. Albertori basoetan zehar paseatzea gustatzen zaio, begiak eta belarriak ondo irekita, animalia basatiek utzitako seinaleez jabetzeko (horien artean, basurdeak, azeriak, orkatzak, etab.), eta ohar guztiak ohar-liburuxka batean idazteko.\n"Historias a Bocados" igande honetan izango da ikusgai, 20:00etan, ETB2n eta eitb.eus-en.


China Cosmetic grade GSH l-Glutathione / lglutathione Powder Reduced fabrika eta fabrikatzaileak | Guanlang\nKalitate estetikoko GSH l-Glutationo / lglutationo hautsa glutationo hautsa zuritzeko azala murriztua.\nProduktuaren izena: L-glutationoa murriztua\nCAS zenbakia: 70-18-8\nBeste izen batzuk: l-glutationoa\nEINECS zk .: 200-725-4\nGlutationoa (GSH) izena murriztua da glutationoaedo L-Glutationo murriztua, landareen, animalien, onddoen eta bakteria eta arkeo batzuen antioxidatzaile garrantzitsua, hauts kristalino zuria. Glutamatoaren alboko kateko karboxilo taldearen eta zisteinaren amina taldearen arteko lotura gamma peptidikoa duen atripeptidoa da, eta zisteinaren karboxilo taldea glizina bati lotura peptidiko normalaren bidez lotzen zaio. animalien zeluletan 5 mM inguru. Glutationeak proteina zitoplasmikoen artean sortutako disulfuro loturak zisteinetara murrizten ditu elektroi emaile gisa zerbitzatuz. Prozesuan,glutationoa glutationo disulfuro (GSSG), oxidatutako forma bihurtzen da, ere deitzen zaio L-glutationoa.\nItxura Hauts kristalino zuria\nAmonioa ≤ 200ppm\nKloruroa ≤ 200ppm\nMetal astunak ≤10ppm\nLehortzean galera (3h 105 at) % 0,5\nPizteko hondarra % ≤0,1\nL-glutationoa oxidatu ≤1,5%\nGuztizko ezpurutasunak ≤% 2,0\nSaiakuntza (oinarri lehorra) % 98,0tik% 101,0ra\n1. Babestu gibela eta tratatu gibelarekin lotutako gaixotasunak.\n2. Tratatu tumoreak eta kimioterapiaren eta erradioterapiaren bigarren mailako efektuak murriztu.\n3. Glutationoa antidoto gisa, konposatu toxikoekin, metal astunen ioiekin edo substantzia kantzerigenoekin konbinatu daiteke kanporaketa sustatzeko. Akrilonitrilo, fluoro, karbono monoxidoa, metal astunak eta beste disolbatzaile organikoen desintoxikazio tratamendurako erabil daiteke.\n4. Gaixotasun oftalmikoak tratatu, batez ere kataratak.\n5. Glutationeak azetilkolinaren eta kolinesterasaren desoreka erregula dezake. Alergiaren aurkako zeregina betetzen du.\n6. Azken ikerketek adierazi dutenez, glutationeak HIESaren birusa inhibitzeko eragina ere izan dezake.\nElikagaiak eta aplikazioak:\n1. C bitaminaren baliokidea den glutationoa, jogurtari eta haurrentzako janariei gehi dakieke eta rol egonkortzailea izan dezakete;\n2. Glutationeak pigmentazioa ekidin dezakeenez, kontserbetako fruituetara gehitu daiteke Browning saihesteko;\n3. Glutationoaren murriztagarritasuna dela eta, irin produktuei gehi dakieke murrizketa papera izan dezaten eta aminoazidoa indartzeko;\n4. Glutationoa ogiari gehitzeak nahasketa denbora laburtu dezake fabrikazio prozesuan\n5. Glutationeak haragi zapore handia du L-glutamatoarekin, azido nukleikoen aromatizazio substantziekin edo horien nahasketarekin nahasten denean.\nGlutationeak azido nukleikoa inhibitu eta zaporea areagotu dezake arrain opiletan.\n6. Glutationeak zaporea hobetu dezake haragia, gazta eta bestelako elikagai produktuetan.\n7. Elikagai funtzional mota desberdinak eta janari osasuntsuak glutationioarekin prestatzen dira faktore aktibo funtzional gisa.\nKosmetikoak eta aplikazioak:\n1. Glutationeak substantzia zitotoxikoak araz ditzake. Larruazala zaintzeko produktuetan erabiltzeak larruazaleko gehiegizko metal astunak eta toxinak hautsetan tratatu eta arindu ditzake.\n2. Glutationoa zahartzearen aurkako antioxidatzailea da. Gorputzeko erradikal askeak kendu eta proteinen eta entzimen jarduera biologikoa mantendu dezake. Gorputzeko erradikal askeen garbigailu nagusia da, erradikal askearen erreakzio iraunkorrak jarrai dezan.\n3. Glutationeak zuritzeko efektu bikaina du xurgatze transdermikoaren bidez. Erradikal askeak ekoiztea galarazten du eta\nmelaninaren peroxidoak melanozitoen jarduera biokimikoak murrizteko eta pigmentu zelulako substantzia toxikoak neutralizatzeko.\nAzkenean pigmentu zelulak nekrosiatik eta metamorfismotik babesten ditu.\nAurreko: Modako produktuak Txina Kalitate handiko pisua galtzeko hautsa% 99 Orlistat CAS 96829-58-2\nTxinan kalitate handiko pisua


Lekeitioko Euskal Zine Bilera | 48 film lehiatuko dira\n48 film lehian, Lekeitioko 37. Euskal Zine Bileran gaurtik aurrera\n30 lan amateurrek eta 18 lan profesionalek parte hartuko dute, nor baino nor gehiago, Bizkaiko herriko zinemaldian. Euskara hutsezko jaialdia azaroaren 23tik 29ra egingo dute.\nPello Gutierrezen "Abuztua" filmak irabazi zuen iaz film onenaren saria.\nGuztira 59 film aurkeztu dira Lekeitioko 37. Euskal Zine Bilerara, sekula baino gehiago, eta horietatik 48 aukeratu ditu hautespen batzordeak: 30 lan amateur eta 18 lan profesional. Euskara hutsez egiten den Euskal Zine Bilera gaurtik, igandea, 29ra arte egingo da aurten, antolatzaileek prentsa ohar bidez jakinarazi dutenez.\nFilmak Euskal Herriko lurralde osotik heldu dira, eta profesionalen sailean 18 film aurkeztu dira: Gipuzkoako bederatzi, Bizkaiko sei, Lapurdiko bi eta Nafarroa Behereko bat. Amateur sailean, aldiz, 30 lan aukeratu dira: Bizkaiko 18, Gipuzkoako zortzi, Arabako hiru eta Nafarroako bat.\n"Euskal Zine Bilerak, lehiaketa izateaz gain, bileraren alderdia indartu behar duela uste dugu. Hori horrela, azaroaren 29an, euskal zinemagintzaren topaleku izateko jardunaldiak eramango ditugu aurrera Lekeition", adierazi dute.\nAntolatzaileek azaldu dutenez, Euskal Zine Bilerak betiko bi helburuei eutsiko die: alde batetik, euskarazko lan amateurrak saritu eta horiei bidea egiten lagundu, eta bestetik, euskarazko zinemagintza profesionalaren bilgune izan. Horretarako, lehiaketak, beti legez, bi kategoria izango ditu: profesionalena eta amateurrena. Egileek eurek aukeratzen dute lana batean edo bestean sailkatzen duten.\nKategoria bakoitzean, Zuzendaritza, Ekoizpena, Gidoia eta Argazkia arloak sarituko dira. Profesionalen sailean, arlo bakoitzeko 1.600 euro eta Zilarrezko Antzarra dira sariak, eta amateurrenean, berriz, 1.000 euro eta Zilarrezko Antzarra.\nHorrez gain, film onenaren saria profesional eta amateurren kategorietan emango da: lan profesional onenak 1.900 euro eta Urrezko Antzarra jasoko ditu, eta lan amateur onenak, 1.300 euro eta Urrezko Antzarra. Iaz, Pello Gutierrezen Abuztua filmak irabazi zuen profesionalen arteko film onenaren saria, eta amateurren artean, berriz, Ohian Vitoriaren Etxehuts filmak.\nEuskal zinemagile gazteak bultzatzeko, 22. Gazte saria emango da aurten. Hamar film aurkeztu dituzte sari horretan lehiatzeko, eta 600 euroko sari berezia emango dute 1991ko urtarrilaren 1aren ondoren jaiotako parte-hartzaileen artean.\nAurten, gainera, Antzar Morea eta 500 euroko saria banatuko da lehenengoz. Lekeitioko Udaleko Berdintasun batzordeak genero ikuspegia hoberen txertatzen duen lana sarituko du, eta lana sortzeko prozesuan emakumearen presentzia zenbatekoa izan den ere hartuko du kontuan.


Montech - Wikipedia, entziklopedia askea.\nMontech (frantsesez eta ofizialki: Montech) Okzitaniako udalerri bat da. Administratiboki Frantziako Tarn eta Garona departamenduan dago, Midi-Pyrénées eskualdean. 2013an 5065 biztanle zituen.\n43° 57′ 25″ N, 1° 13′ 47″ E / 43.9569°N,1.2297°E / 43.9569; 1.2297Koordenatuak: 43° 57′ 25″ N, 1° 13′ 47″ E / 43.9569°N,1.2297°E / 43.9569; 1.2297\nEscatalens, Bourret, Bressols, Finhan, Lacourt-Saint-Pierre, Mas-Grenier eta Montbartier\n6.406 (2018ko urtarrilaren 1a)\n3.292 (%51.4) 3.057 (%47.7)\n2007an Montech udalerrian erroldatutako biztanleak 5.065 ziren. Familiak 1.952 ziren, horien artean 520 pertsona bakarrekoak ziren (208 bakarrik bizi ziren gizonak eta 312 bakarrik bizi ziren emakumeak), 592 seme-alabarik gabeko familiak ziren, 676 seme-alabak dituzten bikoteak ziren eta 164 seme-alabak dituzten guraso-bakarreko familiak ziren.\n2007an 2.186 etxebizitza zeuden, 1.993 familiaren etxebizitza nagusia ziren, 34 bigarren erresidentzia ziren eta 159 hutsik zeuden. 1.841 etxeak ziren eta 327 apartamentuak ziren. 1.993 etxebizitza nagusietatik 1.302 bere jabearen bizilekua ziren, 651 alokairuan okupaturik zeuden eta 40 doan lagata zeuden; 9 etxek gela bat zuten, 148 etxek bi zituzten, 297 etxek hiru zituzten, 709 etxek lau zituzten eta 830 etxek bost zituzten. 1.608 etxek euren parking plaza propioa zuten azpian. 857 etxetan ibilgailu bat zegoen eta 958 etxetan bat baino gehiago zituzten.\nMontech udalerriko biztanleria-piramidea 2009an .\n2007an lan egiteko adina zuten pertsonak 3.120 ziren, horien artean 2.351 aktiboak ziren eta 769 inaktiboak ziren. 2.351 pertsona aktiboetatik 2.076 lanean zeuden (1.107 gizon eta 969 emakume) eta 275 langabezian zeuden (128 gizon eta 147 emakume). 769 pertsona inaktiboetatik 269 erretiraturik zeuden, 219 ikasten zeuden eta 281 "bestelako inaktibo" gisa sailkaturik zeuden.\n2009an Montech udalerrian 2.128 unitate fiskal zeuden, 5.425,5 pertsonek osaturik. Pertsona bakoitzeko diru-sarrera fiskalaren mediana urteko 17.185 euro zen.\n2007an zeuden 273 komertzioetatik, 3 erauzte enpresak ziren, 9 janari enpresak ziren, 1 material elektrikoaren fabrikazioko enpresa zen, 1 garraiorako elementuen fabrikazioko enpresa zen, 8 bestelako produktu industrialen fabrikazioko enpresak ziren, 37 eraikuntza enpresak ziren, 68 ibilgailuen saltze eta konpontze enpresak ziren, 13 garraio enpresak ziren, 10 ostalaritza eta jatetxe enpresak ziren, 2 informazio eta komunikazio enpresak ziren, 10 finantziazio enpresak ziren, 12 higiezinen enpresak ziren, 35 zerbitzu enpresak ziren, 39 administrazio publikoko enpresak ziren eta 25 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 81 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 1 funeraria, 9 ibilgailuen konpontzeko eta nekazaritza tresnetako lantokiak, 2 ibilgailuen ikuskaritza teknikoko lekuak, 2 autoeskolak, 4 igeltseroak, 8 margolariak, 3 zurginak, 7 iturginak, 8 argiketariak, 8 ile apaindegiak, 2 albaitariak, 7 jatetxeak, 6 higiezinen agentziak, 3 tintoreriak eta 5 apaindegiak.\n2009an zeuden 16 establezimendu komertzialetatik, 3 supermerkatuak, 1 brikolaje denda handia zen, 1 120 m2 baino gutxiagoko denda zen, 6 okindegiak, 2 harategiak, 1 liburu denda zen eta 2 lore-dendak ziren.\n2000. urtean Montech udalerrian 60 nekazaritza-ustiategi zeuden, 1.995 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Montech udalerrian Bigarren Hezkuntzako ikastetxe bat zegoen 484 ikaslekin.\nLacourt-Saint-Pierre (4,1 km)\nEscatalens (4,5 km)\nFinhan (4,9 km)\nMontbartier (6,0 km)\nSaint-Porquier (6,8 km)\nMonbéqui (7,2 km)\nCordes-Tolosannes (7,4 km)\nMontbeton (7,5 km)\nMas-Grenier (7,9 km)\nElizaren Andre Mariaren Feuillade '\nCanal Peyrets sarrailak\nSan Cry of Usategi du\nAzken aldaketa 25 martxoa 2021(e)an, 20:54(e)tan\nOrriaren azken aldaketa: 25 martxoa 2021, 20:54.


Daniel Landart — Euskal kultur erakundea\nHemen zaude: Hasiera › Euskal kultura › Euskal kulturaren lekuko › Daniel Landart\n''Izkiriatzea erremedio ona izan da enetako''\nDaniel Landart (1946, Donoztiri, Baxenabarre) erretretan da, Euskal Kultur Erakundeko zuzendari-orde kargua poliki-poliki utzirik. Ahularen Indarra (Elkar) atera berri du, Aihen Ahula liburua berriz idatzirik eta abentura berriez aberasturik. Bere bizipenak, kezkak, beldurrak paper gainean etzan ditu, plazerrez eta beharrez. Haurtzaroko oroitzapenak eta inprimeriako lehen ofizioak argitaratu ditu lehen zati horretan, bigarren atala burutzeko artean.\nXan Aire: Ez zara sobera aspertzen, erretretan?\nDaniel Landart: Ontsa baino hobeki egiteko, denbora erdiz aritu naiz laneko azken urtean... Egia errateko, denbora erdiz ari nintzela ez naiz ohartu ere, Ahularen Indarra idazten aritu bainaiz. Aurten, aldiz, Euskal Kultur Erakundeko lanpostua utzirik, egia da bizpahiru hilabete franko bortitzak izan direla, hastapen horretan. Baina orain, arrunt jarria naiz, eta ontsa naiz...\nErrana zenuen halako ximiko batekin utziko zenuela lana...\nD. L.: Bai, eta hala gertatu da. Beharrik oraindik lan ttipi batzuk egiten ditudala, barne-egituran.\nInportantea da, hori?\nD. L.: A bai, biziki! Hogei urtez bederen egona zarelarik toki batean, taldean ontsa pasatu delarik... Ni biziki kontent nintzen. Eta beharrezkoa zait oraindik urte batez edo hor ibiltzea... Gaineratekoan, antolatzen naiz uztariztar lagun batzuekin kafea hartuz, bidaiatuz pixka bat. Bertze gauza batez ohartu naiz, bat-batean nagitu naizela. Erran nahi baita denbora fite pasatzen zaidala gauza guti eginik ere! Estresik ez ukaiteak nagitu nau...\nAihen Ahula liburuaren segida aspaldi hitz emana zenuen... Zertako berriz idatzi duzu lehen zati hori?\nD. L.: Testu bat bertze molde batez idazten ahal zela ohartu bainaiz... Halako joko bat bezala hartu dut. Istorio batzuk laburtu ditut, hamabost bat anekdota gehitzeko. Plazer bat hartu dut horren berriz izkiriatzen.\nD. L.: Osatuagoa zait, eta estilo aldetik, agian, onduagoa edo... Nik ondu nahi nuen, hasteko! Gero, hainbeste otoitz eta bazen Aihen Ahula liburuan, non laburtu ditudan. Alta, egia da egunero otoitzean aritzen ginela! Gaurko irakurleak ez lezake konpreni... Aldatu dudan beste gauza bat: "xuka" aritzea. Amatxi, ama eta emazteekin "xuka" aritzen ginen, eta hala transkribatua nuen, baina murriztu dut. Baina nagusiki hemengo hitzak dira, hemengo mintzatzeko moldea...\nOtoitzena zein ironikoa geratzen den, liburuan...\nD. L.: Hor, enetako, ez da ironikoa... Hala zen! Amatxik egun osoak pasatzen zituen otoitzean! Fede handikoa zen eta gure etxean horrela zen. Beste etxeetan, ez dakit\nD. L.: Besterik ez duzularik ezagutzen, ez dakizu nola den! Irratirik edo telebistarik ez zen... Nik ez dut sekulan pisuegi sentitu otoitzean aritze hori. Pixka bat nardatua, bai, artetan, baina ez nintzen kontra. Horrela zen! Nihaur beti eri, herriko lagunetatik urrun, beraz otoitzean ariarazten ninduen. San Leoni burua moztu ziotela eta, nolako amesgaiztoak egiten nituen ere kontatzen dut! Hala ere, ulertzen dut gaur hori dena ezin ulertua dela.\nAlta, aitak dantzatzea eta kantatzea maite zuen...\nD. L.: Eta nik batere! Aitaz gauza franko aldatu dut, ene ikusmoldea ere ez baita berdina, gaur. Aitaz beldur nintzen. Bortitza zela eta, ez zen besterik ageri Aihen Ahula-n, haren dorpetasuna. Gogoetak egin ditut geroztik: ez zen gure aita bortitza, garaian hala zen, belaunaldi afera da.\nGibelapenarekin, orain erran dezaket kultur eragile bat banuela etxean: aita biziki airosa zen, tira ahala kantuz, herriko mutiko gazteei dantzan erakusten. Ni ikustean zen desesperatua, laborantzako gusturik ez bainuen... Ez naiz orain errudun sentituko, baina aitaz dudan perzepzioa arrunt aldatu zait. Azkenean, amaz baino gehiago mintzo naiz aitaz Ahularen Indarra liburuan!\nZer misterioa, aitarentzat duzun beldur hori...\nD. L.: Denboran, jende helduarengan, eta bereziki aitarengan beldurra bazen, eta ez gure etxean bakarrik. Larderia zen nagusi, apezetik hasiz. Aita batek ere larderia erakutsi behar zuen. Ez naiz idazle bakarra hori azpimarratu duenik, Jean Etxeparek berak aipatu izan du: hainbesteraino zen aitaz beldur, non uste zuen ttipi ttipitan jotzen zuela, nahiz eta horretaz ez oroitu. Nik zartako bat baizik ez dut bildu ene bizian, aitak emanik, eta mundu guziak jakin du! Gauza kulturala zen larderia eta beldur harreman hori, heziketa kontua. Gure denboran, haurra punitua baldin bazen eskolan, aita-amek beti erakaslearen alde eginen zuen. Gaur, tribunalean ezarriko lukete!\nLiburuan sortetxetik urruntzen ikusten zaitugu... Baionan topo egin duzu abertzaletasunarekin. Alta, etxean euskara baizik ez zenuten...\nD. L.: Hori ez genuen sekulan aipatzen! Errotik euskaldunak ginen, eta kito! Gure baitan sartua zen hori, nahi ala ez, hizkuntzarekin, kantua hor zen, dantza ere bai, amatxiren liburuak... Ohar gabean euskaldunak ginela erran nezake! Oinarri hori hor zen, eta gero, inprimerian lanean hastean abertzaletasuna ezagutzen hasi nintzen, kontzientzia hori hartzen. Hemen aipatzen hasi naiz, baina idatziko dudan bigarren zatian gehiago garatzeko xedea dut. Enbata mugimenduan izana naiz, baina etxean ez genuen aipu. Amak kasu egiteko erraten zidan, beldur hori bazen, baina aitarekin ez dut aipatu, sekulan. Aitatxik hamalauko gerla egina baitzuen, Frantziaren kontra gerla egiteko ahalik ez genuela erraten zidan! Bere moldean ikusten zituen gauzak, "nik badakiat zer den, gero!" eta horrela... Hari pentsatuz, bakarretan egoten naiz gogoetan, ni nor naizen, bronkitis madarikatu baten ondorioz ene bizia liburu batean kontatzeko... Hura lau urte eta erdiz etxetik kanpo egona, adinik hoberenean, zango-besomotzen artean, hilen erdian... Hogeita lau mutil gazte baditu galduak Donoztirik, gerla handian. Hain da ikaragarria non hori ere gehitu dudan liburuan.\nAihen Ahula-ren arrakastaz harritu zinen?\nD. L.: Bai! Hiru argitalpen ukan zituen, eta 1981ean, urte guzian irakurri nuen irratian, ikastolek ere gomitatzen ninduten... Orain ere segitzen dute. "Erdi-aroko" pertsona bat naiz gaurko haurrendako! Etxean argindarrik gabe, komunik gabe... Eta bizi ginen!\nModernitatearekin nolako talka ukan duzun azpimarratu duzu oraingoan...\nD. L.: Eta bai... isiltasun osoan usatua laborantza munduan, ogi biltzeko makina baizik ez genuen ezagutzen guk, urtean behin ikusten genuena. Eta gero, inprimerian... harrabotsa ezin jasanez goizetik arrats!\nZer begiekin ikusten ote duzu modernitatea, zuk?\nD. L.: Dudarik gabe aitzinamenduak izan dira, gauza onak, beharrezkoak. Alde txarrak ere badira... Telebistaren adibidea da argiena. Guk, aitatxi genuen telebista! Baina telebista sukaldean emanez, jendea nola isildu den... Euskararendako ere biziki kaltegarria izan da. Pentsa nolako transmisioa moztu den hor! Belokeko bazterrak bisitatuz behin, oiloak ehunka tinko-tinkoak ikusi genituelarik, amatxik erran zuen: "hau dea, le progrès?". Horri pentsatzen dut gaurko jendea bere tresnekin ikusiz, telefono eta abar... Azkenean, komunikazioa moztua da, tresnen mutil bilakatzen gara, gogoeta ere mozten baitu horrek denak. Pentsa zer abiaduran doazen gauzak gaur... Nago ez ote diren nortasun eskasa kukutzeko tresnak, azkenean. Edo beldur batzuen ezeztatzeko tresnak... Gaixoak!\nModernitatearen izenean, inprimategiaren egoera nola zailduz joan den ere kontatzen duzu...\nD. L.: Bai, gauzak kanbiatzen ikusi ditut, langileen jarreretatik hasiz, horiek "gradu" bat hartzen zutelarik... Nola aldatzen ziren! Oren bat greba egin genuelarik lehen aldikoz, linotipista buruak ez didazu hori eni eginen? erraten zidan, baina nik ez nuen hori haren kontra egiten! Inprimeriako mundua barnetik kontatzea biziki inportantea iruditu zait. Tira-birak, azpijokoak, mentalitateak... Eta nik ikaragarriko zoriona ukan dut, langabezia ez ezaguturik! Gainera, ofizioak suntsitzen ikusi ditut! Tipografia eta linotipia lanik ez da gehiago, ordenagailuak du dena egiten... Hor ere modernitatearen izenean! Ez nuen sekula pentsatuko, garaian, ordenagailuek eta internetek inprimeriako lana erabat aldatuko zutenik.\nBeldurra etengabekoa zen, industria mundu horretan?\nD. L.: Bai, beti bazen zama hori zure buru gainean, lana galtzeko beldur hori, batez ere... Nagusiak beti negarrez. Beldurra nahitara bezala zela erran nezake, gizarteak eragin zerbait ere.\nZure sentikortasuna agertzen da liburu honetan...\nD. L.: Bai, batez ere inprimeria hetsi zelarik, batzuk kanporatuak izan ziren, eta gu, salbatuak. Negarrez nola urtu nintzen idatzi dut. Alimaleko tentsioa izan zen hor. Hala ere, sentikortasun hori badut ene baitan, egia da. Ehorzketetan, adibidez, maite dudan norbait negarrez ikustean, aise has ninteke ni ere... Baina ene arrebak ez du sekulan negarrik egiten ahal, eta anitz sufritzen du! Negar egitea gauza ona da, purgatzen du... Baina gure kulturan da gizon batek ez duela negar egin behar. Aitak erran zidan gerlara partitzean ere ez zuela negar egin. Alaba galdu zuelarik isuri zituen malkoak lehen aldikoz.\nBeti erraten duzu sekulako zoriona ukan duzula zure bizian...\nD. L.: Bai, langabezia ez ezaguturik... Eta diplomarik gabe, egin dudan ibilbidea ikusirik! Anitzetan gure hizkuntzari esker salbatu dut ene burua. Euskarari anitz zor diot, dudarik gabe. Ene antzerkiei ere bai. Begira egoten naiz, hala ere, zenbat egitura eraikia izan den euskararen inguruan, irratiak eta... Hori dena ukanik, zaila da erratea, gazte batentzat, borrokatzea. Guk borrokak ukan ditugu, ez baitzen deus! Hala ere, militantzia ez dela apaldu ez dezaket erran. Gu bi dozena ginen, orain jende anitz bada, beharrik. Eta isilean ari den jendea, etengabe lanean, apaltasunez, horiek miresten ditut.\nZure osagarria etsaia bezala aurkeztu duzu beti. Azkenean, ez ote da beldurra zure etsai nagusia?\nD. L.: Orain bai. Hala ere, sukarra ez da buruan, ene termometroa lekuko dut! Eritasuna eta beldurra lotuak dira, dudarik gabe. Beldurra ukan dut lana huts egin dudan oro, eri nintzelako, batez ere inprimerian. Orain, zahartzeak beste beldur batzuk ekartzen ditu. Baina hori dena kontatzeko beharra ukan dut betidanik. Batzuek ez dute deus kanporatzen. Izkiriatzea erremedio ona izan da enetako. Txomin Heguyk erraten duen bezala : antzerkian aritzen da psikiatraren ikustera ez joateko! Baina izkiriaturik ere, ni medikuaren ikusten ibiltzen naiz...\n"Maiz haurrek dizkidate ipuinak eskaini"


Data bereziak, Aste Santu honetan, Topic Museora bisita teatralizatuak egiteko.\nAstelehena, 2017(e)ko apirila(r)en 03-(e)an 00:00etan\nApirilaren 8,9,15 eta 16ean izango dira\nAmaia Ruiz de Galarreta antzezlearen eskutik ezagutuko da museoa. Bisitariek, Tolosako Txotxongiloen etxe magikoa, modu berezi batean ezagutzeko aukera izango dute, ibilbidea esperientzia ahaztezin batean bilakatuz. Esperientzia bereziki haurrei eskainia dago, baita publiko familiarrari ere. Ekaina bitarte, hilean larunbat batean, jardueran parte hartzeko aukera egongo da.\nApirilaren 22rako programatutako bi bisitak berdin mantentzen dira.


Dagonillaren 26'an asi ta Irallaren 6'an amaitu zan erri onetan misiñoe ederra; izlarijak ixan ziran Jazinto ta Florentzio Karmeldar abak.\n26'gneko. arratzaldian aba gurgarriak eldu ziran ta errijak Udala edo Ayuntamentuagaz, arrera eder bat egin eutzen ta gero egun gustietan erritarrok utzik barik eldu ziran txadonara, Aba arima zalearen itzaldi ederrak entzutera, oben loijak garbituteko gertatuagaz, gero Jaunaren adizkide egiñik, zintzo aurrera irauteko asmuakaz.\nIrallaren 3'an. ume ta Miren alabak Jauna artu eben batera; Maringo Txaunburu Ibargutxi'tar Jon Kurutzak emon eutsen, bitartian Miren alabok abestu situen ederto Aita Otaño ta Beran abesti onek Nai badozue jakiñ Gogoz ardezagun Jauna neure biotzak deitzen zaitu baita Ogi zerutik eta azkenian Jaunaren ereserkia abestu dayogun maitazunari.\nUrrengo egunian gizakume ta emakumak Jaun artzia.\nIrallaren 6'an igandian barriro uritar gustiok Jauna artu eben ta abestu Miren alabok.\nAmarretan jaupa nagosiya Gure Jauna agirian zala, esan eban Aita Florentziok lagun zituela Aretxaga'tar Pelipa ta Aspe'tar Aurili Jaupariyak Gotzonena deritxon jaupa abestu eben Miren alabaok oso ederto ta amayan Tantum ergo ta Jaunaren ereserki aitaturikua.\nArratzaldian Aita Jakindak agur egin euzkun itzaldi ederrian aurrerako erakutzi osasuntzuak emonagas eta ondoren egin zan Gure Jaunagaz ibilkundia Magdalenako txadonatxora...\nBerau altaratik lurreneraño loraz apainduta zerua zirudian (Apaintzaliak dira Letona'tar Josefina bere alaba Aretxaga'tar Josefina Ajuria'tar Kataliñe ta Gazteiztar euren lagunak. Ezkerrak danai).\nIbilkunde onetan Aspe'tar Aurelik erabilli eban Gure Jauna, Otxandioko Jaupari bi lagun zituela.\nAbestu barriz lenguak, baña geruago ta gogo obaguagaz, eta etorri ziran albo errietakoari, beste ainbeste euren errietan be egiteko guraria bistuagas Abestu zituen Pange lingua.\nTantum ergo, adorote devote ta abar.\nAzkenian Aita Florentziok emon eban Doipuruaren onespena ta amaitu ziran misiñuak.\nAnei ezkar Aba gurgarriari egin deuzten mesediagaitik eta eleistarrari Jaunaren deiyari zintzo erantzunagaitik.\n(Eleistar maitiok} es astu aba orren erakutziakaz eta onian irauteko asmuak barristau egunero, sendo iraun dagizuen azkeneraño, alan lortuko dozue garairik andiena.\nBaita ezkarrak Miren alabari eleizkizunak ondo egiten lagundu dabelako.\nBakit gogo ones beterik Azkue Jaunaren agnrtza ikasten sabisela datorren illeko lenengoko igandian abestuteko jaurrera ba ta es nagitu!\nIkasi baita Ama Neskutzarena deritxon jaupa be, bere egunetan zeuen abost bigunes goratu dagizuen zeuen Ama.


Ingeteamek AEBetako eguzki inbertitzaileen salmenta handiena itxi du – Ekonomiaren KZ\nGasteizek, Bilbok, Basaurik, Eibarrek, Andoianek eta Urnietak lortu dute Bikaintasun Zigilua\nVolkswagenek eta Boschek bateriak Europan egin nahi dituzte\nGlovok langileen soldata debaluatzen du mugagabeak egiterakoan\nIa 3.000 enpresak eta 4.465 autonomok parte hartu dute Batuz-en\nMakina-erremintak Stech sortu du bere sektorea digitalizatzeko\nIngeteamek AEBetako eguzki inbertitzaileen salmenta handiena itxi du\nProiektuetako bat Aquamarine Westside izeneko eguzki planta fotovoltaikoa da, CIM taldekoa eta Kaliforniako Kings konderrian kokatua. Instalazio honek 250 MW-ko potentzia nominala du. Beste proiektua High Desert izeneko landare fotovoltaikoa da, 100 MWkoa, San Bernardino konderrian dagoena, Estatu Batuetako hedadura handiena duena.\nBi proiektu horietarako, Ingeteamek bere power station soluzioa eman du, hau da, “Guztia batean” garatzea, eta dagoeneko integratuta egotea, landa-eremuan berehala konektatzeko. Power station bakoitzak 3,28 MW-ko eguzki-inbertitzaile bat, erdi-tentsioko transformadore bat, zerbitzu osagarrien transformadore bat eta behe-tentsioko koadro bat ditu.\nNabarmentzekoa da Ingeteamek High Desert proiektua jarri duela martxan, eta Aquamarine proiektua, berriz, gaur egun ari dela martxan jartzen.\nNohra Nasr Solar eta BESS negozioen zuzendari eta presidenteordeak adierazi duenez, “Oso pozik gaude Swinerton Renewable Energyrekin batera eskala handiko bi proiektu hauetan lan egiteagatik. Horrek herrialdeko EPCrik handienetako baten aitorpen eta konfiantza erakustaldia suposatzen du guretzat “. Horrez gain, “Energia berriztagarrien merkaturako zerbitzuarekin eta babesarekin konprometituta jarraitzen dugu, ingurumen garbia eta jasangarria lortzeko”, gaineratu du.\nIngeteamek hornituko duen ekipamendua hauxe da: 123 botere-estazio, erdi-tentsioko potentzia injektatzeko behar den guztiaz hornituta: FV eguzki-inbertitzaileak, padmounted motako MT transformadorea, zerbitzu osagarrien transformadorea eta behe-tentsioko koadroa, 123 eguzki-inbertitzaile dual Ingecon Sun 1640TL U B630, 3,28 MW-ko potentzia nominalarekin. Inbertitzaile hauek 1500 Vdc-ko teknologia dute, string korronteen monitorizazioa eta AC aurrekarga-sistema, gaueko potentzia erreaktiboaren % 100 injektatzeko eta planta fotovoltaikoa martxan jarriko du ere.\n← Sei proiektu iritsi dira “Mubil Mobility Awards” sarien finalera\nEuskadik bi mila enpresa berreskuratu behar ditu oraindik →\nDibalek fakturazio-software bat garatu du TicketBAI integratzeko\n2021-06-22 2021-06-22 Libe García Kandina\nSAITECek Geroa parke flotagarria eraikiko du Bilbo parean\nFanoxen gailuak COVID-19aren aurkako txertoen hotz-katea bermatzeko\nEuskal Autonomia Erkidegoko 2021eko BPGren balantzea, jarduera ekonomikoa pixkanaka suspertzen ari dela markatuta, % 5,5eko hazkundearekin itxi da 2020 osoarekin\nEuskal industria-jarduera % 6,6 hazi da azaroan\n2022-01-11 2022-01-11 Andoni Beitia\nEz dakit Garzon ministroak ba ote zekien Britainia Handiko prentsan egindako adierazpenekin hautsak harrotuko zituela. Era berean, ez dakit, berea\nIrismen luzeko begirada\n2022-01-07 Andoni Beitia\nInteres-tasa baxuek eta inflazio gorakorrak ez dute eragozten espainiarrek banku-gordailuetan konfiantza izaten jarraitzea. Aurrezki produktu kontserbadore honek dirua pilatzen jarraitzen\nZorro errentagarria eratu… eta etekinak lortu\n2022-01-05 2022-01-05 Andoni Beitia


Gaitzaren aurpegi guztiak — Gaztezulo\nGaitzaren aurpegi guztiak\nGaitzaren aurpegi guztiak https://www.gaztezulo.eus/albisteak/gaitzaren-aurpegi-guztiak https://www.gaztezulo.eus/albisteak/gaitzaren-aurpegi-guztiak/@@download/image/tratu_txarrak2_1363166486.jpg\nTestua: Maialen Goñi eta Igone Fdez. Mariezkurrena, Argazkiak: Galder Izagirre\nIzen-abizenak, bizitokia, adina, bere hiltzailearekin zuen harremana edota bortxatu zuenaren jatorria... askoz gehiago ez dugu jakiten normalean.\n19 urte, 17 urte, 20, 27, 18 urte… Datu kezkagarriekin hasi dugu urtea. Gero eta gazteagoak dira indarkeria matxistaren biktimak eta baita erasotzaileak ere. Gaiari heltzeko, Lide Marco psikologoa, Nikolas Agirreolea sendagilea, Ana Mozos abokatua, Margaret Bullen antropologoa, Kattalin Miner ekintzaile feminista eta Mikel Otxotorena Fernandez maskulinitateaz hausnartzen diharduen On:Giz elkarteko kidearen laguntza bilatu eta aurkitu dugu.\nEusko Jaurlaritzako Genero Indarkeriaren Biktimen Laguntzarako Zuzendaritzak Emakunderen bidez kaleratutako datuen arabera, 2012ko azarora bitarte 4.562 andrazkok jarri zuten salaketa EAEn; bikotekide edo bikotekide ohiaren aldetik jasotako tratu txarrak, senideen arteko indarkeria edo bestelako sexu erasoak izan ziren arrazoia. Gai berari loturik, Nafarroako Gobernuak aditzera eman duenez, iazko urrira bitarte 929 salaketa jarri zituzten andrazkoek foru erkidegoan. Baionako Auzitegian, bestetik, batez beste, halako 200 jasotzen dituzte urtero, eta bertan egoitza duen Emazteen Eskubideei Buruzko Informazio Zentroak 444 andrazko lagundu zituen iaz. Zuberoako datuak zenbatzea, aldiz, zailagoa da, Paubeko Auzitegira jotzen baitute.\nIaz, halaber, indarkeria matxistak bost emakume hil zituen Euskal Herrian. Bilgune Feministak emandako datua da azken hau, erakundeek zifra txikiagoak darabiltzate, bikotekideen edo bikotekide ohien artean gertatzen direnak soilik kontabilizatzen dituztelako. Talde feministen aburuz, akats larria da hori, halako diskriminazioetan oinarritutako datuek errealitatea distortsionatzen dutelako, eta hortaz, nahiago dute ikuspegi zabalago batekin jokatu eta salaketak edo parte polizialak ez diren bestelako informazio iturriak ere kontuan hartu.\nUste baino zabalduagoa\nGaitz honek forma desberdin asko har ditzake eta, gainera, ohikoa izaten da neska edo andre batek aldaera bat baino gehiago pairatzea aldi berean. Erasotuaren eta erasotzailearen artean bikote harremana dagoen kasuetan, bestalde, bortizkeria hori, askotarikoa ez ezik, progresiboa ere izan ohi da. Alegia, sotilak, burutsuak eta antzemateko zailak diren jarrerekin hasten da normalean, neskarenganako zaintzarekin edota babesarekin ustez erlazionatutako intentzio onen atzean ezkutatzen direnak. Denborak aurrera egin ahala, baina, indarkeria esplizituagoa bilakatzen da maiz eta, honekin batera, arriskua areagotzen da. Adibide bat jartzearren, jeloskortasun zantzuekin hasten den gizona, bere neska-lagunaren arropak, ordutegiak eta lagunak kontrolatzera pasatu daiteke epe laburrean; ondoren irainak, mehatxuak eta ate-kolpeak etor daitezke... gero, agian, eraso fisikoak eta, muturreraino eramanez gero, erailketa. Argi eduki behar dugun beste aspektu bat da honetan ez dagoela biktima eta erasotzaile potentzialen profilik zehazterik, honetan ez baitago maila kultural, sozial edo ekonomiko bereizlerik. Egia da herrialde batzuetan biolentzia, orokorrean, askoz presenteago dagoela bizitzako esparru guztietan, arazoak konpontzeko modu errekurrentea izaten dela eta, ondorioz, bortizkeria matxista ere halakoxea dela: gordinagoa, esplizituagoa, agerikoagoa. Baina, beste testuinguru batzuetan, baliteke erasotzaileek bide sotilagoak eta ikusezinagoak aukeratzea. Hortaz, ahalmen ekonomiko baxuko eta heziketa eskaseko atzerritarren irudi hori ezabatu beharko genuke gure buruetatik lehenbailehen.\nDena delakoa izanik ere eraso mota eta honen esplizitutasun maila, indarkeria matxistaren helburua berbera da beti: andrearen gaineko erabateko kontrola. Hortaz, honen autoestimari eragiten dioten kalte psikologikoak suntsitzaileak dira.\nGaian adituak diren psikologoek diote lehenengo eraso saioaren aurrean shock egoerak, zorabioa, beldurra eta abaildura direla erreakzio zabalduenak, baina baita gertatutakoaren ukapena ere. Aldi berean, beste erasoaldi baten ikarak sekulako antsietatea eta herstura dakarkie, ezgaitasun, baliogabetasun, lotsa eta kulpa sentimenduekin batera. Haatik, epe luzean kokatzen bagara, sintomatologia aldatuz doa: ikerketa batzuek diote hirugarren erasoaldiaren ostean, emakumea ihes egiteko estrategiak garatzetik biziraupenerako gaitasuna garatzera pasatu ohi dela. Gurpil zoro honen efektu larrienak depresioa, estutasuna, kognizio eta estres postraumatikoak, autoestima baxua, erabakiak hartzeko gaitasun eza, babesgabetasun ikasia, substantzia desberdinekiko menpekotasuna, loaren nahiz gosearen aztoramenak, bakartze soziala, nekea eta susto erreakzio neurgabeak izaten dira usu.\nBestalde, gezurra dirudien arren, bortxa errealitate honek erasotzailearekiko sentimendu kontrajarriak agerrarazten ditu biktimarengan: indarkeria unean bertan amorrua sentitzen du, baina gerora maitasuna eta errukia loratu ohi dira. Nola da posible? Mutilak behin eta berriz errepikatu dio ez dela gai bere kabuz aurrera ateratzeko, ez duela ezertarako balio... eta neskak sinetsi egin du azkenerako; menpeko bilakatu da eta kosta egiten zaio bere kabuz pentsatzea. Neke eta oinaze psikikoa saihesteko, baliteke emakumeak benetakoak ez diren istorio itxaropentsuak asmatzea, harremana berreraiki dezakeelakoan, eta horrek aldarazten dio erasotzailearekiko duen pertzeptzioa.\n... eta gorputz\nIndarkeria fisikoa denean, ondorioak, psikologikoak ez ezik, halakoak ere izaten dira. Erasoak behin eta berriz errepikatu ohi dira, eta arinak izaten dira gehienetan, marka gutxi uzten dituzte alegia. Askotan, gainera, biktimak ageriko zantzu horiek ezkutatzen edo lehenbailehen sendatzen saiatzen dira, lotsagatik. Ospitaletako larrialdi zerbitzuetan kasurik gogorrenak eta agerikoenak artatzen dituzte, ubeldurak eta zauriak gehienetan, baina horiez gain biktimek bestelako kalte fisikoak ere jasaten dituzte, hala nola, hezur hausteak, urradurak, erredurak, arazo gastrointestinalak, fibromalgia, minusbaliotasuna, arazo ginekologikoak, haurdunaldiko arazoak edota haurra galtzea, disfuntzio sexuala eta sexu bidez kutsaturiko gaixotasunak, heriotza... Normalean, poliziak eramaten ditu biktimak larrialdietara, baina bada zuzenean ospitalera joaten denik ere, oro har lagun edo senide baten laguntzaz. Zenbaitetan, halaber, bikotekideek eramaten dituzte beren erruduntasun sentimendua arindu nahian; kolpeak nahi gabekoak izan direla esaten dute batzuek, merezitakoak direla, ordea, beste batzuek. Bortxaketa kasuetan, bestetik, miaketa ginekologikoa egiten diote neskari, eta epaitegiko sendagileak bere gain hartzen ditu hortik aurrerakoak. Medikuek badakite artatzen dituzten andrazkoen kopurua ez dela errealitatearen isla zintzoa, eta tratu txarrak salatzera ausartzen direnak baino askoz gehiago direla isilik geratzen direnak, beldurrez, jazarrita.\nHorregatik, susmorik txikienaren aurrean aktibatzen dituzte kasu hauetarako aurreikusitako protokoloak: lehen esplorazioa egin eta ikusitakoa informe batean biltzen dute; biktimari mina arintzen diote segidan eta, egoerak hala eskatzen duenetan, laguntza psikologikoa ematen diote. Haien hitzetan, oso garrantzitsua da erasoa izan eta ahal bezain pronto ospitalera edo poliziarengana jotzea, denborak biktimen aurka jokatzen baitu, frogak –ubeldurak, harramazkak...– desagerrarazten dituelako. Gorputzeko atal bakoitzak, gainera, balio ezberdina du legearen aurrean, eta ez da gauza bera betazalak zauritzea ala hatz bat haustea adibidez; lehenengoa larriagotzat jotzen da, legeak atal estetikoei garrantzi berezia aitortzen dielako andrazkoen kasuan.\nKontuan hartzekoa da, halaber, erasotzaileari analisi toxikologikoa egiteko obligazioa duela medikuak; drogak eta alkohola zigor aringarriak dira eta, erasoa gertatu zen unean gizonezkoa haien eraginpean zegoela frogatzen bada, zigor leunagoa jasoko du. Asko dira neurri zentzugabe honen aurka altxatu diren ahotsak, sendagile eta abokatuak tarteko.\nEta zer dio justiziak? 2003an Babes Agindua izeneko lege bat sortu zuen Espainiako Gobernuak, eta 2004an Emakumeak Babesteko Lege Organikoa izenekoa etorri zen, bere garaian eta Europa mailan aurrerakoia. Frantzian, bestetik, 2010eko ekainaren 9ko legea dago indarrean, 2010-769 delakoa, emakume izate hutsagatik honen aurka zuzendutako indarkeria, bikotekideen arteko indarkeria eta azken honek haurrengan izan ditzakeen ondorioak barneratzen dituen legea, hain justu.\nEspainian eta Hego Euskal Herrian, nahiz Frantzian eta Ipar Euskal Herrian aplikatzen diren legeek, biek ala biek, hiru indarkeria mota bereizten dituzte: indarkeria matxista, etxeko indarkeria eta sexu erasoak. Lehenak gizon batek emakume baten aurka hartzen duen indarkeriazko jarrerari egiten dio erreferentzia, gizon izate hutsak ustez emakumearekiko ematen dion nagusitasunean sinetsita hartzen duen bortxazko jarrerari; beti baldin eta bi kideen artean gutxieneko harreman bat egon bada edo badago: senar-emazteak izan daitezke, bikotekideak ala gutxienez epe batez afektibotasun lotura bat izan dutenak. Etxeko indarkeriak, bestetik, senitartekoen arteko biolentzia kasuak barneratzen ditu, hala nola, guraso eta seme-alaben artekoak, edota aitona-amona eta iloben artekoak. Eta azkenak ezezagunen artean ematen diren sexu erasoei egiten die erreferentzia, bortxaketak edota oldarraldiak, nagusiki. Legeek hirurak barneratzen dituzte, indarkeria matxistaren adierazpide oro beren gain hartuz, baina, adi, salbuespen gisa, ezezagunen arteko sexu erasoak ez baitira indarkeria matxista moduan tipifikatzen, delitu gisa baizik.\nTratu txarrak jasan dituela salatuz andrazko batek poliziarenagana edo epaitegira jotzen duen une berean, etenik gabeko mekanismo bat jarriko da martxan, zenbait prozedura zehatz jarraituz amaierara arte helduko dena. Kasu bakoitza bakarra da eta bilakaera oso ezberdinak izan ditzake, kasuistika anitza baita, baina, hala ere, legeak biktima denak homogeneizatzen dituela salatzen dute kolektibo feministek. Edozein kasutan, emakumea damutu eta hala nahita ere, ezingo da prozedura eten. Biktimari ofiziozko abokatu bat ezarriko zaio berehalakoan, eta haren laguntza eta gomendioak segituz, salaketa jarri eta babes neurriak eska ditzake; 72 orduko epean gehienez ere, kasua epailearen eskuetara iritsiko da eta honek kautelazko neurriak hartuko ditu. Behin betiko epaia, ordea, auzitegi penalak emango du bederatzi eta hamabi hilabeteko epean. Denbora tartea horren luzea izateak emakume askoren pazientzia agortu eta beste askoren iritziak aldarazten ditu. Izan ere, lehen unean oso babestuta sentitzen dira: zerbitzu sozialak eta laguntza juridikoa dituzte eskura, eta beren jarrera tinko mantentzen laguntzen dieten helduleku ugari aurkitzen dituzte. Denborak aurrera, baina, hasierako asistentzia urrituz doa, beren burua bakarrik ikusten dute, eta erasotzailearen aurka hartutako neurriak nekagarriak edo betetzen zailak iruditzen zaizkie. Horregatik, zenbaitetan, abokatuarengana joan eta prozesua eteteko eskatzen diote, edota urruntze agindua hautsi dutela jakinarazten diote.\nHortaz, engranaje juridikoa ahalik eta sistema eraginkorrena garatzen saiatu arren, hutsuneak agerikoak dira oraindik ere. Batez ere prebentzioa falta da; mekanismo guztiak kaltea eginda dagoenean aktibatzen baitira, eta abokatu, epaile, psikologo, sendagile nahiz prozesuan parte hartzen duten gainerako profesional guztiek ondorioen gainean egiten baitute lan.\nJendartea dago eri\nEmakumeen kontrako indarkeria ulertzeko, ezinbestekoa da guztia testuinguru soziokultural jakin batean kokatu eta jaiotakoan jertse larrosa edo urdina janzten diguten une beretik gure familiarengandik, eskolagandik, komunikabideengandik, industria kultural nahiz pornografikoarengandik eta kontsumo gizartearengandik jaso dugun eredu jarioari erreparatzea, honek sinistarazi digulako mundua bitan zatituta dagoela (maskulinoa eta femeninoa), eta talde bakoitzak bere ezaugarri, eginkizun eta jardunleku espezifikoak dituela; batzuk gainartzaileak eta besteak zapalduak. Gurean, jendarteak indar fisikoa, ausardia (abiadura, drogak...) eta oldarkortasuna espero ditu mutilengandik, eta testosteronari lotutako kontu aldaezintzat jotzen du gainera ("Mutilak horrelakoak dira..."); aldiz, sentiberatasuna gaitzesten du eurengan. Elementu hauek guztiak zintzoki islatzen dira, adibidez, mutilei bizitzaren fase ezberdinetan zuzentzen zaizkien joko edo denborapasetan: armak, karatea, autoak, indarkeriaz jositako bideojokoak, emakume otzan eta esanekoak erakusten dituen pornografia eta abar. Ostera, oraindik ere neska ahul, beldurti, garbi, arduratsu eta sentikorrak espero ditu jendarteak; txikitatik helduen zaintza-jarrerak imitatuko dituztenak eta parkean beren jokabidea mugatuta ikusiko dutenak: "Ez igo horra, kontuz ibili!"\nNormalki, indarkeria bere adierazpen gogor eta izugarrienean ikusten dugu, baina icebergaren tontorra besterik ez da. Matxismoak, hil ez ezik, emakumeen bizitza arriskuan jartzen du, hauen duintasuna mehatxatzen du eta askatasuna mugatu. Benetan libre al dira Txinako neskak oin txikiak nahi dituztela erabakitzeko? Eta hemengoek beren kabuz erabaki al dute gehiago gustatzen zaizkiela gerri argalak, takoi altuak eta kamiseta eskotedunak? Benetan borondatezkoak al dira gazteen artean zabaltzen diren jokabide sexualak? Bortizkeria ikusezin hau arras sustraitua dago gure esperientzietan eta oraindik urrun gaude bereizkeria guzti-guztioi eragiten digun arazo sozial gisa ulertu eta bizirik dagoela onartzetik. Kolpeak eta bortxa errealitate ukigarri eta gordina dira, baina ezarritako rolak ere biolentoak dira beren horretan. Publizitateak, zinemak, telebistak, bideojokoek..., gainera, bakoitzaren gaitasunak indartu eta harremanetan elkarrekiko errespetua sustatzearen aurka dauden feminitate eredu hipersexuatuak eta estereotipo hipermaskulinoak berresten dituzte etengabe: gorputz-objektu sexy eta pasiboa izatea da neskengan gehien baloratzen den ezaugarria, eta ahalik eta sexu harreman gehien edukitzea gizon dominanteen rola, besteak beste.\nErrealitateaz eta gertakizunez dugun pertzeptzioan hedabideek paper erabakiorra jokatzen dutenaz jabetuta, mugimendu feministak behin eta berriz aldarrikatu du indarkeria matxistaren auzia benetako gizarte arazo gisa tratatu beharra eta, egunkarietako gertaeren ataletik aterata, berezko espazioa eskaini beharra. Azken urte hauetan zenbait pauso kualitatibo ikusi ditugu norabide horretan batez ere euskal prentsaren baitan, baina, oraindik ere, sentsazionalismoz beteriko edukiak argitaratzen dituzte beste komunikabide askok; muturreko kasuei erreparatzen diete normalean eta andrazkoak biktima pasibo gisa ageri dira beti, objektu modura beste behin: hildakoak, jipoituak eta bortxatuak. Aldiz, ez dira ikusarazten beren burua defendatzeko gai izan diren nesken testigantzak adibidez, eta horrelakoak estaltzeak emakumeen ustezko ahulezia eta beldurra elikatu besterik ez du egiten. Gainera, zenbaitetan, albistegiek berez biktima direnak erantzule bilakatzen dituzte "ez zuen salaketarik jarri" moduko esaldien bitartez eta, salaketa egon badagoen kasuetan, ez dituzte ondorengo akats eta hutsune juridikoak ezagutarazten. Bestalde, gutxitan pertsonifikatzen da erasotzailea, ebidentzien aurrean ere ustezkotzat hartzen dute eta bere jatorria ez den beste daturik ez digute helarazten. Baina, indarkeria matxistak marraztu duen panorama latz honi buelta emateko eta benetako berdintasunerazko bidea zabaltzeko, zer egin? Emakumeek, automaitasunagatik bada ere, autoboteretzeari ekin behar diotela aldarrikatzen dute kolektibo feministek, beren buruaren jabe direnez gero ezetz esan dezaketela sinetsi; eta gizonezkoek jaiotzetik pribilejiatu bilakatzen dituen patriarkatuari eta indarrean den gizontasun eredu hegemonikoari ezetz esan behar diotela.\nGizontasun eredu berrien bila\nMugimendu feministak eta emakume taldeek aspaldi heldu zioten feminitatearen eta maskulinitatearen inguruko teorizazioei; egindako lanak erro sendoak sortu ditu andrazkoengan, eta erasoen aurrean jarrera tinko eta bateratua azaltzen dute, salbuespenak salbuespen. Bestelako gizontasun eredu bat eraikitzearen aldeko mugimenduek, aldiz, 70eko hamarkadan ikusi zuten argia. Feminismotik edan dute, eta pixkanaka aurreneko urratsak egiten hasi dira. Lan zaila dute, ordea; gizonezko askok oraindik indarkeria matxistaren auzia emakumeen arazo gisa ikusi eta ulertzen baitute, eta, neurriak hartzekotan, neskek hartu behar dituztela uste baitute. Jokamolde hau aldatzeak, argi dago, jendartea sakonetik eraldatzea galdatzen du, errotiko aldaketa estrukturala gauzatzea.\nParekidetasuna gizonezkoen ikuspegitik lantzen hasi diren elkarteek hainbat bide proposatzen dituzte horretarako. Hasteko, gizonek kontziente izan behar dute sozializatzeko edo jendarteratzeko duten moduaz, eta horrek ingurukoengan eragiten dituen ondorioez. Txikitatik, jolasen bidez ikusi eta ikasi dute bortxa edozertarako erabili daitekeela eta zilegi dela, baita ere, emakumeak euren esanetara jartzeko erabiltzea. Horrenbestez, mutilek birpentsatu beharra dute zer nolako harremanak nahi dituzten beren senitartekoekin, lagunekin eta bikotekideekin; nola tratatu batzuk eta besteak, eta benetan emakumeak pareko izaki bezala ikusten dituzten ala ez.\nOn:Giz moduko elkarteek funtsezkotzat dute gizonezkoei zuzendutako formazio eta sentsibilizazio ekintza eta kanpainak antolatzen jarraitzea, eta erakunde publikoek, gizartearekiko duten erantzukizunagatik, auzi honetan gehiago inbertitu beharko luketela uste dute. Ez soilik indarkeriaren ondorioak leuntzeko, horretara ere, zoritxarrez, errekurtso ugari bideratu behar dituzte, baina baita prebentzio lanak, ikerketak, programak, eta abar bultzatzeko ere.\nHonetan guztian badago, gainera, hitz gako bat: enpatia. Hau da, gizonezkoek gai izan behar dute emakumeen lekuan jartzeko eta pentsatzeko zer sentitzen duten haiek larunbat gau batez etxera bakarrik itzultzen direnean, edota senarrak zaplasteko bat ematen dienean. Horrek aurrerapauso handia ekarriko luke, eta indarkeria matxistaren aurrean posizionamendu politiko eta sozial argiagoa hartzen lagunduko lieke mutilei, erasoak arbuiatzen dituztela ozen eta beldurrik gabe esanez, beren iritzia publikoki adieraziz. Historikoki gizonena izan den plazan, emakumeekin elkarlanean, andrazkoen aurkako oldarraldiak, bortxaketak, hilketak, mota guztietako sexu erasoak eta mehatxuak onartzen ez dituztela argi utzi behar dute, baina fokua berenganatu gabe.\nLide Marco (Arrats elkarteak kudeatzen duen emakumeentzako harrera etxeko psikologoa)\n"Bere denbora kontrolatzen badu, edo jeloskorra eta posesiboa bada; desleiala dela eta beste mutilak xaxatzen ibiltzen dela leporatzen baldin badio behin eta berriz; lagunekin eta senitartekoekin egoteko trabak jartzen badizkio apurka-apurka isolatu nahian eta, gainera, hauen aurrean barregarri uzten saiatzen bada etengabe; bere diru-sarrerak eta gastuak erakustera behartzen badu edo irabazten duen dirua kentzen badio eta, horretaz aparte, alfer eta ergel sentiarazten badu; harreman sexualak bortxazkoak badira, mehatxatzen badu, balio emozionala duten gauzak puskatzen badizkio... seinaleak dira, baliteke buruan duzun pertsona hori infernutik atera ezinik egotea."\nAna Mozos (Gipuzkoako Abokatuen Elkargoko Genero Indarkeriaren Batzordeko kidea)\n"Datu zehatzak eta estatistikak ez ditudan arren, nik eramaten ditudan kasuengatik badakit gazteen artean ugaritu egin direla indarkeria matxistari lotutako jazoerak, eta horrek, halaber, berarekin dakar biktima eta erasotzaileen arteko harremanak epe laburragokoak izatea. Honek bi irakurketa dauzka, bi motiborengatik gerta daiteke: batetik, emakumeok barneratuago dugulako ez dugula zertan erasorik jasan behar eta salaketak errazago jartzen ditugulako, errudun sentitu barik; edo, bestetik, jendartea gero eta bortitzagoa delako, eta gazteek ere era arruntagoan erabiltzen dutelako indarra. Biktimei eskaintzen zaien babesari dagokionez, sistema nahiko eraginkorra dela esango nuke, baina heziketan eta arlo psikologikoan asko dago oraindik lantzeko, prebentzioa baita gakoa."\nMargaret Bullen (Antropologoa eta EHU-ko irakaslea)\n"Oinarri soziokulturalak dituen arazoa da hau eta, hortaz, genero sistemetan bilatu behar ditugu kausak. Estimulu mediatikoek, eskolak eta gizarteak berak irudi estereotipatuz bete dute gure imaginarioa. Txikitatik, emakume femenino edo gizon maskulino izateko molde jakin bat txertatu digute buruan, hitz egiteko modutik hasi, janzteko erarekin jarraitu eta maitatzeko maneraraino. Maitasun erromantikoaren eta familia zoriontsuaren idealak gizarte antolaketa asimetriko tradizionala elikatzen du non, oraindik ere, gizonezkoak duen rol dominantea. Gure eguneroko bizitzetan errotuta dagoen indarkeria estruktural eta sinboliko hau isilagoa da, antzematen zailagoa, batez ere komunikabideek naturalizatzen dutelako: andrazkoen gorputza objektibizatuta eta hipersexuatuta ageri da telesailetan nahiz bestelako edukietan, eta gizonezkoak indar fisikoari estuki loturiko eredu hipermaskulino hegemonikoaren menpe daude."\nKattalin Miner (Kazetaria eta Medeak-eko kidea)\n"Eraso matxista guztien %5 besterik ez dira heltzen hedabideetara, ez bada okerrena gertatzen, ez da irtengo plazara. %100 kontatuko bagenu, kazeta oso bat beteko genuke egunero, eta ez da posible, jakina, baina bai da premiazkoa irakurketa sakonagoak egitea auziaz, zergatiak fokalizatzea eta gaia beste ikuspegi batzuetatik ere jorratzea. Oraindik orain zabaltzen diren edukiek ekiteko eta erantzuteko gaitasun oro ukatzen diete neskei, eta epaitegietatik ere antzeko mezuak heltzen zaizkigu Fiskaltzak autodefentsa praktikatzen duen emakume bat auziperatzen duen bakoitzeko."\nMikel Otxotorena Fernandez (On:Giz elkarteko kidea)\n"Gizonezkoen eraikuntza sozialean indarkeriak funtsezko papera bete du orain arte eta betetzen du oraindik; mutikoei haurrak direnetik indarra erabiliz jolasten erakusten zaielako, eta horrek bortxaren erabilera legitimatzen duelako. Hortaz, bilatzen ari garen aldaketa guztiz estrukturala da eta, egun batetik bestera gertatzea gustatuko litzaigukeen arren, ezinezkoa da. Horregatik, erakundeetatik egiten den lanaz gain, gutako bakoitzaren ekarpena ere beharrezkoa da. Gizonei zuzendutako sentsibilizazio kanpainen bidez emakumeek dagoeneko egina duten bidea osatzea falta zaigu, gu ere auzi honen parte garela ikusi, eta enpatiaren bidez andrazkoen lekuan jarri, sentitzen eta bizitzen duten horretaz kontziente izan gaitezen."


Hartzak bere etxea inbaditzen du, poliziak iristen direnean "Kool-Aid Man bezala" tximeletak - BGR - TELES RELAY\nHOME » SCIENCE Hartzak bere etxea inbaditzen du, poliziak iristen direnean "Kool-Aid Man" bezala flouts\nHartz bat mendi-ibilian ibiltzea edo landa-patioa erorita egotea beldurgarria izan daiteke, baina denbora gehiena zure presentzia alde batera uztea suposatuko lukete. Estes Park, Coloradoko familia batek, duela gutxi, gela bat alokatu nahi ez zuen hartz bat ezagutu zuen, baina itxuraz gela bat alokatu nahi zuen ere.\nFox tokiko estazioaren arabera KDVR txostenak laur guztietan bizi zen inbaditzailea tokiko etxebizitza oso bat okupatzea erabaki zen eta azkenean lortu zuen. Orduan, polizia deitu zuten egoera konpontzeko. Lainoa iritsi zenean, hartzak ihes ikusgarria egin zuen horma baten bidez irristatuz, Kool-Aid Man ikonikoarekin konparazioak eginez.\nEzbeharra Estes Parkeko Polizia Sailaren Facebook orrian ere xehetasun gehiago eskaintzen ditu.\nIkerketa labur batek ondorioztatu du hartza hasiera batean zaborraren usaina zela eta etxea erakartzen zutela, hori da erakarpen arrunta, hartzak doako janari baten bila. Izakia etxeko beheko solairuan lehertu zen eta berehala jabeekin harremanetan jarri zen bizilagun batek ikusi zuen.\nHartza ez zen borrokatzen eta polizia iritsi zen. Orduan erabaki zuen etxetik irten azkarrena hormatik egitea zela, eta kalte handiak eragin zituen haren eraginez.\nFauna babesteko funtzionarioek gomendatzen dute zabor edukiontziak ez daitezela irekita hartzak mugitzen diren guneetan, eta etxe jabeei gomendatzen zaie zaborrak edo zabor iturri balizko usaina saihesteko neurriak hartzea. etxetik janaria, batez ere gauez.\nHartzak animalia adimentsuak dira eta normalean etxe batean sartzeko modua aurki dezakete nahikoa ahalegin eginez. Segurtasun neurririk onena sartzeko interesik ez dutela ziurtatzea da.\nIrudi iturria: Estes Park Polizia Saila\nMarteren gaineko NASA metano aurkikuntza askoz ere interesgarriagoa bihurtu da - BGR\nJohn Legend, 2019-eko planetako gizonik sexistena aukeratu zuen Idris Elba-k hartzen du!\nAzken berriak: Melania eta Ivanka Trumpek arazo berri bat dute. - BIDEOA\nMugen itxiera: Nigeriako Beninen enbaxadorea Cotonouk deituta - JeuneAfrique.com\nEskaera egiteko deialdia: zuzendari nagusia\nPERTSONAK ETA LIZENTZIA7,641


Ez ziren legez kanpo Aturri ikastetxean sartu, lanera bidean zihoazen behargin musulmanak baizik\nHiriburuko Aturri ikastetxean ez zen "kanpoko" inor sartu\nBi gizon alfonbra gainean otoitz egiten ikusi zituzten institutu ondoan, eta hainbat lekukok abisua pasatu ondoren, Poliziak alerta ezarri zuen balizko eraso baten aurrean egon zitezkeelakoan. Baionako fiskalak gaizkiulertua izan zela baieztatu du gaur.\nHiriburuko (Lapurdi) Aturri institutuaren kanpoaldea, ostegunean. Irudia: EiTB Media\nHiriburuko (Lapurdi) Aturri institutuaren alboan, ostegunean, alfonbra baten gainean otoitz egiten ikusi zituzten gizonak, lantokira bidean zihoazen behargin musulmanak ziren. Lekuko batzuek, ikastetxean sartu zirela esan, eta Poliziak alerta ezarri zuen balizko eraso terrorista baten aurrean.\nJerome Bourrier Baionako fiskalak gaizkiulertua azaldu du ostiral honetan, ohar batean. Aturri institutuko 400 ikasle inguruk orduak eman zituzten konfinatuta. Gurasoen artean kezka handia piztu zuen gertakariak, eta dozenaka polizia zabaldu zituzten agintariek.\nPertsona horiek alfonbra baten gainean otoitz egin ostean, institutuan legez kanpo sartu zirela azaldu zuten hiru ikaslek. Fiskalaren arabera eta ikerketak baieztatu duenez, ez ziren ikastetxean sartu ere egin.\nIbilgailua ikastetxearen alboan aparkatu eta bertan otoitz egin zuten, baina ondoren lantokira joan ziren hirugarren pertsona baten autoan.\nHala ere, identifikatu eta galdekatu zituzten. Hiru langileek aurrekari judizialik ez zutela egiaztatu zuten. Gainera, zerbitzu sekretuak ez zituen fitxatuta.\n"Baionako Fiskaltzak edozein hipotesi kriminal edo asmo maltzur baztertu du, zalantza guztiak argitu ondoren", idatzi du Bourrierek txio batean.\nIkasleen kontakizun okerrak Polizia nahastu eta otoitz egin zuten musulman batzuk ikastetxean sartu zirela aditzera eman zuen, eraso jihadista baten mamua azalduz.\nSegurtasun indarrek institutuko instalazioak goitik behera miatu eta ikasleak blokeatu zituzten, arrisku guztiak baztertu arte.